title: Viktor Vekselberg

text: Vekselberg on naimisissa ja hänellä on kaksi lasta. Vaikka Vekselbergin isä on juutalainen, hänen äitinsä ei ole, eikä hän koe itseään juutalaiseksi. Hän ei käy säännöllisesti kirkossa, eikä synagogassakaan, mutta hän rahoitti miljoonia dollareita 50 miljoonan dollarin kokonaisbudjetista, jolla Moskovaan rakennettiin Jewish Museum and Tolerance Center.


title: Viktor Vekselberg

text: Vekselberg omistaa maailman suurimman kokoelman Fabergén pääsiäismunia.


title: Maiduguri

text: Maiduguri on Nigerian liittovaltion Borno-osavaltion pääkaupunki. Se sijaitsee Ngadda-joen pohjoisrannalla Nigerian koillisosassa. Kaupunki, jota kutsutaan myös nimellä Yerwa-Maiduguri, koostuu kahdesta osasta, Yerwasta ja Maidugurista.


title: Maiduguri

text: Siellä on kaksi toria, museo ja lentokenttä sekä yksi Nigerian parhaiten varustetuista yliopistoista ja sairaaloista Maidugurin yliopistossa. Kaupungista johtaa rautatie Port Harcourtin satamaan. Kaupungissa on kuuluisa jalkapallojoukkue El-Kanemi Warriors.


title: Maiduguri

text: Vuonna 1991 Maiduguri oli Nigerian seitsemänneksi suurin kaupunki. Siellä oli vajaat 620 000 asukasta. Vuonna 2006 kaupungin väkiluvuksi arvioitiin 1,2 miljoonaa, väestönkasvu on jatkunut sen jälkeen ja Boko Haramia paenneiden sisäisten pakolaisten myötä kaupungissa arveltiin vuoden 2015 alussa asuvan noin kolme miljoonaa henkeä.


title: Elektroforeesi

text: Elektroforeesi tarkoittaa sähköisesti varautuneiden aineiden liikkumista sähkökentässä kohti vastakkaista sähkövarausta.


title: Elektroforeesi

text: Elektroforeesi on kromatografiaa muistuttava menetelmä, jossa tutkittava näyte lisätään huokoiseen aineeseen, esimerkiksi agaroosigeeliin, johon kytketään sähkökenttä. Näytteen eri osaset liikkuvat sähkökentässä kohti vastakkaisesti varautunutta elektrodia eri nopeuksilla riippuen niiden sähkövarauksen voimakkuudesta sekä koosta ja muodosta.


title: Elektroforeesi

text: Erilaisia elektroforeesimenetelmiä ovat mm.


title: Elektroforeesi

text: Negatiivisesti varautuneet DNA ja RNA-molekyylit vaeltavat geelillä kohti positiivista sähkövarausta. Nukleiinihappomolekyylin nopeus ja siten sen tietyssä ajassa etenemä matka on kääntäen verrannollinen sen kokoon. Siten menetelmää voidaan käyttää molekyylin pituuden määrittämiseen.


title: Titaanijäärä

text: Titaanijäärä ("Titanus giganteus") on yksi maailman suurimmista kovakuoriaisista. Se elää Etelä-Amerikassa, Amazonin alueella. Ranskan Guayanasta on vuonna 1989 löydetty 16,7 cm:n pituinen yksilö. Joissakin lähteissä mainitaan lajin kooksi jopa 22 cm, ja sen tuntosarvien pituudeksi lähes 15 cm. Titaanijäärällä on vahvat leuat. Lajin toukkaa ei ole vieläkään löydetty.


title: Rungan kieli

text: Runga on nilosaharalainen kieli, jolla on noin 43 000 puhujaa Afrikassa. Heistä suurin osa asuu Tšadissa ja Keski-Afrikan tasavallassa. Monet rungan puhujat puhuvat myös arabiaa.


title: Chinali

text: Chinali on Intiassa puhuttava indoeurooppalainen kieli. Kielellä arvioidaan olevan puhujia noin 500-1000. Kielellä ei ole virallista asemaa.


title: Akiaki

text: Akiaki on atolli Tuamotun saariryhmässä Ranskan Polynesiassa. Se sijaitsee 130 kilometrin päässä Nukutavaken saaresta. Eurooppalaiset saapuivat saarelle 1700-luvulla.


title: Nukutavake

text: Nukutavake on atolli Tuamotulla, Ranskan Polynesiassa. Sen pinta-ala on 5,5 neliökilometriä ja asukasluku oli 177 vuoden 2017 väestönlaskennassa. Ensimmäisenä eurooppalaisena atollin löysi vuonna 1767 Samuel Wallis.


title: Pietro Piller Cottrer

text: Pietro Piller Cottrer (s. 20. joulukuuta 1974 Pieve di Cadore, Italia) on italialainen uransa päättänyt maastohiihtäjä.


title: Pietro Piller Cottrer

text: Piller Cottrerin merkittävimmät henkilökohtaiset saavutukset ovat 15 kilometrin vapaan kilpailun maailmanmestaruus Oberstdorfista 2005 sekä olympiahopea Vancouverista 2010 ja takaa-ajokilpailun pronssi Torinon olympialaisista 2006 sekä MM-kisoista 2007. Viestistä Piller Cottrerilla on Italian joukkueessa olympiakulta 2006 Torinon olympialaisista, hopeaa Salt Lake Cityn olympialaisista ja pronssia Trondheimin MM-hiihdoista 1997.


title: Pietro Piller Cottrer

text: Maailmancupissa Piller Cottrerilla on viisi voittoa ja yhteensä 20 palkintopallisijoitusta. Maailmancupin kokonaispisteissä hän on sijoittunut kolmanneksi kaudella 2007–2008, neljänneksi kaudella 2000–2001 ja viidenneksi kaudella 2008–2009. Normaalimatkojen cupin hän voitti kaudella 2008–2009 ja oli toinen 2007–2008.


title: Pietro Piller Cottrer

text: Piller Cottrer lopetti kilpailu-uransa vuonna 2013.


title: Saviliuske

text: Saviliuske on savi- tai liejukivestä muodostunut, alhaisen asteen metamorfoosin kokenut liuskekivi. Metamorfoosin edetessä saviliuske muuttuu fylliitiksi ja edelleen kiilleliuskeeksi.


title: Saviliuske

text: Saviliuskeen väri vaihtelee riippuen liuskeen sisältämistä orgaanisista aineksista ja siinä olevan raudan oksidoitumisasteesta. Saviliuske koostuu pääasiassa kvartsista ja muskoviitista tai illiitistä. Usein mukana on myös biotiittia, kloriittia, hematiittia ja pyriittiä.


title: Saviliuske

text: Saviliuskeesta voidaan tehdä kattolaattoja, sillä sen ominaisuuksien ansiosta siitä saa helposti ohuita laattoja. Liuskelaattoja voidaan käyttää myös ulkolattioissa ja seinien päällysteenä.


title: Saviliuske

text: Hienoa saviliusketta voidaan käyttää hiomakivenä. 1700- ja 1800-luvulla saviliusketta käytettiin liitutauluina. Akvaarioissa se on käyttökelpoinen sisustuselementteinä, sillä saviliuske ei muuta veden kemiallisia olosuhteita.


title: Saviliuske

text: Mustat Go-nappulat on perinteisesti tehty saviliuskeesta.


title: Syyrian aavikko

text: Syyrian aavikko on laaja kalkkikivilaakio Lähi-idässä Välimeren reunavuoristojen ja Eufratin välissä. Se käsittää suuren osan Syyriaa ja ulottuu osaksi Irakiin, Jordaniaan ja Saudi-Arabiaan. Aavikolla on useita keitaita, esimerkiksi Palmyra.


title: Syrdarja

text:
Syrdarja (kirjoitettu myös Syr-Darja, ; ; ;
, vanhalla ajalla "Jaksartes") on 2212 kilometriä pitkä joki Keski-Aasiassa Tadžikistanin, Uzbekistanin ja Kazakstanin valtioiden alueella. Se on pohjoisempi kahdesta suuresta Araljärveen laskevasta joesta; eteläisempi on Amudarja.
Syrdarja alkaa sen kahden latvajoen, Narynin ja Karadarjan yhtymäkohdasta; nämä latvajoet saavat alkunsa Tienšan-vuorilta Kirgisian ja itäisen Uzbekistanin alueelta. Syrdarja virtaa luoteeseen ja länteen ja juostessaan jakaa vetensä Keski-Aasian tuottavimman puuvillankasvatusalueen kastelujärjestelmiin. Joen valuma-alue on noin 800 000 km², mutta vain noin 200 000 km² tästä todella tuottaa vettä jokeen. Joen virtaus on vähäinen, kastelujärjestelmät kuluttavat suurimman osan vedestä ja se käytännössä kuivuu ennen kuin saavuttaa Araljärven. Tämän seurauksena järvi on kutistunut murto-osaan entisestä koostaan.


title: Syrdarja

text: Syrdarjan varrella olevia kaupunkeja ovat Kokand, Hudžand, Qızılorda ja Turkistan.


title: Mustamamba

text: Mustamamba ("Dendroaspis polylepis") on Afrikan pisin myrkkykäärme. Sen keskipituus on 2,5 metriä, mutta eläin voi kasvaa jopa 4,3 metriä pitkäksi. Mustamamba on myös maailman nopealiikkeisin käärme: se pystyy liikkumaan 5,4 metriä sekunnissa (20 km/h).


title: Mustamamba

text: Vihermambaa ja mustamambaa pidettiin aluksi samana lajina. Vuonna 1946 tutkija Vivian FitzSimons vahvisti lajit kuitenkin erillisiksi. Mustamamban tieteellinen nimi on "Dendroaspis polylepis". Sana "dendroaspis" merkitsee puukyytä ja "polylepis" monisuomuista. Nimi mustamamba juontaa juurensa käärmeen suun mustasta sisäpuolesta, jota se näyttää joutuessaan uhatuksi.


title: Mustamamba

text: Mustamamba on voimakas ja solakka käärme. Täysikasvuisen käärmeen pituus on noin 2,5 metriä (pisimmillään jopa 4,3 metriä) ja paino on keskimäärin 1,6 kiloa. Laji on maailman toiseksi pisin myrkkykäärme kuningaskobran jälkeen.


title: Mustamamba

text: Useimmat mambat ovat tumman oliivin, oliivinvihreän, harmaanruskean tai metallinharmaan värisiä. Joillakin yksilöillä on vaalea raidoitus vartalossaan ja myös täplikkäitä yksilöitä on olemassa. Nuoret yksilöt ovat vaaleanharmaita tai oliivin värisiä, mutta väri tummenee iän myötä. Luonnossa käärmeen keski-ikä on 11 vuotta.


title: Mustamamba

text: Mustamambaa esiintyy laajalla alueella Afrikan mantereella aina Somaliasta Etelä-Afrikkaan saakka. Mustamambat ovat sopeutuneet erilaisiin ympäristöihin ja niitä esiintyy esimerkiksi savanneilla, kivikoissa, sekä harvoissa että tiheissä metsissä ja jopa kosteilla soilla. Eniten käärmettä tapaa kuitenkin ruohotasangoilla ja savanneilla. Mieluiten ne elävät kuivilla alueilla.


title: Mustamamba

text: Mustamamban elinalue kutistuu nopeasti. Jo pelkässä Swazimaassa 75 % väestöstä elättää itsensä viljelemällä, joten maatalousalueita on maassa paljon. Käärmettä tavataankin nykyään usein sokeriruokopelloilta. Eläin kiipeää sokeriruo'on päälle aurinkoon ja mahdollisesti myös väijymään. Valtaosa käärmeiden hyökkäyksistä sattuukin sokeriruokopelloilla itäisessä ja eteläisessä Afrikassa, missä ala työllistää tuhansia ihmisiä vähäisen mekaniikan vuoksi. Tunkeutuminen mustamamban elinalueelle johtaa hyvin vaarallisiin kontakteihin työntekijän ja myrkyllisen käärmeen välillä.


title: Mustamamba

text: Mustamamba hyödyntää nopeuttaan puolustautuakseen – ei yleensä saalistaakseen. Se kykenee nostamaan kolmasosan ruumiistaan maasta, jolloin se yltää 1,2 metrin korkeuteen. Pitkiä matkoja se liikkuu vauhdilla 11–19 km/t, mutta hetkellisesti se voi saavuttaa jopa nopeuden 23 km/t. Tämä tekee siitä nopeimman maalla elävän käärmeen. Luonteeltaan eläin on hyvin arka ja karttaa aina ihmistä, mutta jos sitä tavataan pesästään tai saalistamasta, se puolustautuu aggressiivisesti. Nurkkaanajettuna mustamamba levittää niskaansa, avaa suutaan ja sihisee. Jos pelotteluyritys epäonnistuu, käärme iskee ja puree useaan kertaan.


title: Mustamamba

text: Mustamamba on päiväkäärme. Tieteellisestä nimestään huolimatta se elää harvoin puissa.


title: Mustamamba

text: Kun mambat ovat paritelleet, naaras munii muutaman viikon kuluttua 6–17 munaa. Munittuaan naaras lähtee ja jättää munat yksin. Poikaset kuoriutuvat noin kolmen kuukauden kuluttua ja ovat tällöin 40–60 cm:n pituisia.


title: Mustamamba

text: Mustamamba metsästää päivisin. Se on väijyvä saalistaja, joka odottaa uhrin tuloa lähemmäksi. Jos saalis yrittää paeta, mustamamba seuraa tätä ja iskee sitten sarjamaisesti. Suuremman saaliin se vapauttaa iskun jälkeen, mutta pienen (kuten linnun tai rotan) se pitää otteessaan kunnes uhrin lihakset lopettavat liikkumisen. Saaliiksi voivat joutua esimerkiksi galagot, lepakot ja pienet jyrsijät.


title: Mustamamba

text: Mustamamban myrkky kuuluu neurotoksiineihin ja on viralliselta nimeltään dendrotoksiini. Aineessa esiintyy 0,25–0,32 grammaa neurotoksiineja. Myrkky vaikuttaa natrium-kaliumpumppuun ja häiritsee tätä kautta lihassupistusten eksogeenistä työskentelyä. Yksi purema sisältää 100–120 mg myrkkyä, mutta suurin tunnettu määrä on 400 mg. Ennen vastamyrkyn laajaa saatavuutta myrkky tappoi lähes 100 % uhreista. Kokeessa piston saanut hiiri kuoli 4,5 minuutissa. Ihmisen mustamamban myrkky voi tappaa 20 minuutissa, mutta useimmiten kuolema tapahtuu 30–60 minuutin päässä puremasta, joskus jopa kolmen tunnin kuluttua. Ajankohta riippuu useista eri tekijöistä, kuten ihmisen kunnosta, pureman paikasta, käärmeen terveydestä ja myrkyn määrästä.


title: Mustamamba

text: Näkyviä oireita myrkyn vaikutuksista ovat huimaus, yskä, hengitysvaikeudet ja epäsäännölliset sydämenlyönnit. Pahimmissa tapauksissa, joissa uhri on saanut todella suuren määrän myrkkyä, kuolema koittaa tunnin sisällä hengitysteiden tukkeutumisen tai sydämenpysähdyksen jälkeen. Mustamamban purema voi aiheuttaa myös halvaantumista. Tällöin kuolinsyy on tukehtuminen, joka on seurausta hengitysteiden lihasten halvaantumisesta.


title: Mustamamba

text: Mustamamban merkittävin vihollinen luonnossa on mangusti. Mangustit ovat tunnettuja vastustuskyvystään käärmeiden myrkkyjä kohtaan. Hyvä immuunius on seurausta mutaatioista eläinten asetyylikoliinin nikotiinireseptoreissa; mutaatiot estävät käärmeen myrkyssä olevaa neurotoksiinia sitoutumasta reseptoreihin ja siten ehkäisevät myrkytystä. Myös tarhakäärmeisiin kuuluva "Mehelya capensis" saalistaa mustamambaa. Myrkytön laji on menestyksekäs muiden käärmeiden saalistaja ja on mangustin tavoin hyvin vastustuskykyinen.


title: Mustamamba

text: Vaikka mustamamban myrkyn koostumus vaihteleekin käärmeen eri elinalueilla, SAIMR (South African Institute of Medical Research) tutkimuskeskuksen valmistama vastalääke tehoaa niihin kaikkiin. Mustamambat purevat ihmistä hyvin harvoin, mutta jos niin käy, se on hengenvaarallista. Nopea ensiapu on hyvin tärkeää ja uhri pitää kuljettaa sairaalaan. Pureman kohtaan pannaan kiristysside ja kuljetuksen aikana potilaalle on annettava tekohengitystä. Hyvän ensiavun ja sairaalan vastalääkehoidon saaneista uhreista 99 % paranee ilman mitään jälkisairauksia. Myrkytyksen oireet katoavat yleensä hyvin nopeasti potilaan saatua vastalääkettä.


title: Mustamamba

text: Mustamambaa pidetään yhtenä Afrikan vaarallisimmista ja pelätyimmistä käärmeistä monien eri tekijöiden vuoksi. Käärmeen nopea reagointikyky, vikkelät liikkeet ja voimakas myrkky herättävät usein pelkoa sen elinalueiden lähettyvillä, ja muussa maailmassa myös populaarikulttuuri on vaikuttanut mielikuvaan eläimestä. Käärmeen hyökkäykset ihmisen kimppuun ovat kuitenkin harvinaisia, sillä laji karttelee ihmistä ja sitä esiintyy verrattain vähän tiheästi asutuilla alueilla.


title: Hyperlobby

text: Hyperlobby on ohjelma, jolla pystyy pelaamaan erilaisia lentosimulaattoreita internetissä toisia pelaajia vastaan. Ohjelman on tuottanut Jiri Fojtasek. Keväällä 2006 se mahdollisti netissä lentelyn viidessätoista simulaattorissa.


title: Wenrot

text:
Wenro-intiaanit kuuluivat irokeesien kieliryhmään. He asuivat Niagaran itäpuolella New Yorkin osavaltiossa ja heitä oli arviolta 1200-2000 henkeä eurooppalaisten tulon aikoihin. Wenrot olivat liitossa vahvojen attiwendaronk-
ja erie-intiaanien (cat nation) kanssa. Jostain syystä liitto hajosi vuonna 1639. Hajoamisen ajankohta oli mahdollisimman epäedullinen, sillä irokeesien liittokunnan heimot olivat hankkineet turkiskaupan avulla itselleen paljon tuliaseita.. Päästäkseen laajentamaan metsästysmaitaan heidän oli raivattava tieltään pois heikompia kansakuntia. Eräs sellainen oli wenrot, joita valkoisen miehen mukanaan tuomat kulkutaudit olivat heikentäneet. Irokeesit hyökkäsivät heidän kyliinsä ja ilman liittolaisiaan wenrot eivät kyenneet puolustamaan itseään. Suurin osa heistä menehtyi voimakkaan vihollisen iskuissa. 1640-luvun alussa käydyt taistelut taukosivat lopullisesti vuonna 1643. Henkiinjääneet wenrot vetäytyivät eri suuntiin. Joitakin satoja selvisi hengissä. He kulkeutuivat Ontarioon ja onnistuivat liittymään huroneihin, jotka noihin aikoihin muodostivat 20 000-henkisen intiaaniliittokunnan eri puolilla Ontarion provinssia. Pieni osa liittyi attiwendaronkeihin.


title: Pierre-Jean DeSmet

text: Isä Pierre-Jean DeSmet (30. tammikuuta 1801 Dendermonde, Belgia – 23. toukokuuta 1873 St. Louis, Missouri, USA) oli belgialaissyntyinen katolinen pappi, joka pakeni eurooppalaista vainoa Uuteen maailmaan, ja josta tuli yksi luotetuimmista valkoisista miehistä Yhdysvaltain länsiosien alkuperäisasukkaiden keskuudessa 1800-luvun puolivälissä. Hänet tunnettiin myös nimillä Pierre DeSmet ja Peter deSmet. DeSmet saapui Belgiasta Astoriaan Oregoniin vuonna 1844.


title: Pierre-Jean DeSmet

text: Etelä-Dakotassa sijaitseva kaupunki De Smet on nimetty hänen mukaansa.


title: MM-rallikausi 1979

text: MM-rallikausi 1979 oli rallin maailmanmestaruussarjan seitsemäs kausi ja ensimmäinen rallin MM-vuosi, jolloin jaettiin pisteitä sekä talleille että kuljettajille. Mestaruuden voitti Björn Waldegård, vain yhden pisteen erolla toiseksi tulleeseen Hannu Mikkolaan. Pisteytys oli seuraavanlainen: voittaja sai 20 pistettä, toinen 15, kolmas 12, neljäs 10, viides 8, kuudes 6, seitsemäs 4, kahdeksas 3, yhdeksäs 2 ja kymmenes 1 pistettä.


title: Cesare Borgia

text: Cesare Borgia (13. syyskuuta 1475 – 12. maaliskuuta 1507) oli italialainen kardinaali, poliitikko ja kondottieeri. Hän oli Valencen herttua, paavi Aleksanteri VI:n avioton poika ja Lucrezia Borgian veli.


title: Cesare Borgia

text: Cesare Borgia syntyi Roomassa Borgian sukuun, joka oli alun perin kotoisin Valenciasta. Hänen isänsä oli espanjalainen kardinaali Rodrigo Borgia, joka vuonna 1492 valittiin paavi Aleksanteri VI:ksi. Borgian äiti Vannozza di Cattani oli italialainen aatelisnainen ja yksi monista Rodrigo Borgian rakastajattarista. Vannozza synnytti myös Borgian sisarukset Giovannin, Lucrezian ja Goffredon. Hänen isänsä kasvatti hänet katolisen kirkon palvelukseen. Borgia opiskeli lakia Perugiassa ja teologiaa Pisassa ennen kuin hän siirtyi Rooman Sapienza-yliopistoon. Vuonna 1490 Borgia nimitettiin Pamplonan piispaksi 15 vuoden iässä ja vuonna 1493 Aleksanteri VI nimitti hänet kardinaaliksi 18 vuoden iässä.


title: Cesare Borgia

text: Borgian isoveli Giovanni palveli Kirkkovaltion armeijan päällikkönä, kunnes hän joutui salamurhan uhriksi vuonna 1497. Pian salamurhan jälkeen Borgia otti veljensä viran ja tehtävät. 17. elokuuta 1498 Ranskan kuningas Ludvig XII nimitti Borgian Valencen herttuaksi, mistä johtui hänen lempinimensä "Valentino". 10. toukokuuta 1499 Borgia avioitui Navarran kuningaskunnan hallitsijan Juhana III:n sisaren Charlotte d'Albret'n kanssa. Avioliitto kuului liittoon Borgian suvun ja Ranskan välillä. Borgialla oli vuonna 1500 syntynyt tytär Louise Borgia avioliitosta Charlotten kanssa sekä yksitoista aviotonta lasta useiden rakastajattariensa kanssa.


title: Cesare Borgia

text: Vuonna 1499 Ludvig XII hyökkäsi Milanon kimppuun Pohjois-Italiassa. Borgia matkusti Ludvig XII:n kanssa Milanoon, jossa Gian Giacomo Trivulzio oli syössyt vallasta herttua Ludovico Sforzan. Ranskan voitot houkuttelivat Aleksanteri VI:n lähettämään Borgian tukahduttamaan kapinallismielisiä aineksia Romagnan maakunnassa Keski-Italiassa vuonna 1500. Borgian komennossa oli 10 000 sotilasta, mutta Ranska lähetti Kirkkovaltion joukkojen tueksi 300 ratsuväen ja 4 000 jalkaväen sotilasta. Borgia valloitti Imolan ja Forlìn Caterina Sforzalta, joka hallitsi kaupunkeja vanhimman poikansa Ottaviano Riarion nimissä. Borgia vei Sforzan vangiksi Castel Sant'Angeloon. Hän myös valloitti Pesaron Giovanni Sforzalta, Riminin Pandolfo IV Malatestalta ja Faenzan Astorre III Manfredilta. Borgia lupasi suojella Manfredia Roomassa, mutta vuonna 1501 hänet hukutettiin Tiberiin Borgian määräyksestä.


title: Cesare Borgia

text: Vuonna 1501 Borgia perusti valloituksilleen Romagnan herttuakunnan. Vuonna 1502 hän valloitti Camerinon, Piombinon ja Urbinon. Hän myös osallistui ranskalaisten kanssa sotaretkelle Napolin kuningaskuntaa vastaan Etelä-Italiassa. Paavin rahalahjoitusten avulla Borgia otti palvelukseensa kondottieerit Oliverotto Euffreduccin, Gian Paolo Baglionin, Vitellozzo Vitellin sekä Orsinin veljekset Giulion ja Paolon. Euffreducci, Vitelli ja Orsinit kuitenkin juonittelivat Borgiaa vastaan. Borgia pidätti Euffreduccin ja Vitellin Senigalliassa ja teloitutti heidät.


title: Cesare Borgia

text: Paavi Aleksanteri VI kuoli vuonna 1503, minkä jälkeen seuraava paavi Pius III pidätytti Borgian ja vei hänet vangiksi Castel Sant'Angeloon. Borgia kuitenkin pakeni Roomasta. Pius III:n kuoltua kardinaali Giuliano della Rovere valittiin paavi Julius II:ksi, joka määräsi Borgian vangittavaksi. Julius II takavarikoi Borgian valloitukset Keski-Italiassa Kirkkovaltion haltuun ja lähetti Gian Paolo Baglionin pidättämään hänet Perugian liepeillä. Vuonna 1504 Borgia lähetettiin maanpakoon Espanjaan. Hänet vangittiin Chinchilla de Montearagón linnaan, mutta myöhemmin hänet siirrettiin La Motan linnaan Medina del Campossa. Borgia pakeni jälleen vankeudesta ja liittyi lankonsa kuningas Juhana III:n joukkoihin Navarrassa. Vuonna 1507 Juhana III lähetti hänet valloittamaan Vaianan linnan Lerínin kreiviltä Loius de Beaumontilta, joka oli liitossa Navarraan hyökänneen Ferdinand Katolilaisen kanssa. Borgia kuitenkin kaatui vihollisen väijytyksessä. Hänen ruumiinsa riisuttiin alastomaksi ja jätettiin lojumaan maahan.


title: Cesare Borgia

text: Borgian jäännökset haudattiin alun perin Santa Marian kirkkoon Vaianassa, mutta vuonna 1527 ruumis siirrettiin Calahorran piispan määräyksestä. Vuoteen 1945 saakka ruumis makasi kadun alla, kunnes työmiehet kaivoivat luurangon ja siirsivät sen Vaianan kaupungintaloon. Vuonna 1953 ruumis haudattiin muistokiven alle Santa Marian kirkon viereen. 11. maaliskuuta 2007, vuorokausi ennen Borgian kuoleman 500-vuotispäivää, ruumis siirrettiin takaisin Santa Marian kirkkoon Pamplonan arkkipiispan Fernando Sebastián Aguilarin luvalla.


title: Cesare Borgia

text: Cesare Borgia oli yhtenä Niccolò Machiavellin kirjan "Ruhtinas" hyvän ruhtinaan esikuvana. Leonardo da Vinci työskenteli Borgialle sotilasinsinöörinä ja -arkkitehtina sotakoneiden suunnittelussa. Borgian sanotaan poseeranneen mallina useiden Jeesus-kuvia tehneiden maalareiden teoksissa, ja siten vaikuttaneen myös myöhempien aikojen käsitykseen Jeesuksen ulkonäöstä.


title: Georg von Schönerer

text: Georg Heinrich Ritter von Schönerer (17. heinäkuuta 1842 – 14. elokuuta 1921) oli Itävallassa 1800-luvun lopussa ja 1900-luvun alussa vaikuttanut saksalaismielinen ääripoliitikko.


title: Georg von Schönerer

text: Hän syntyi Wienissä nimenään Georg Heinrich Schönerer, ja kun hänen isänsä, rautateiden pioneeri Matthias Schönerer lyötiin ritariksi 1860, myös Georg otti nimeensä määreen 'von' ja rikkaan isänsä kuoltua 1881 ritaria tarkoittavan arvonimen "Ritter".


title: Georg von Schönerer

text: Von Schönerer vaikutti politiikassa ja valittiin Itävallan Reichsratiin vuonna 1873 liberaalipuolueesta. Hän keräsi kannattajia poliittisella filosofiallaan, johon kuului nationalismi, pansaksalaisuus, juutalaisvastaisuus, slaavilaisvastaisuus, kapitalismin-, liberalismin-, marxilaisuuden- ja papiston vastaisuus. Schönereristä tuli suosittu ja vaikutusvaltainen poliitikko. Hän perusti 1879 aluksi liberaalipuolueessa vaikuttaneen pansaksalaisen ryhmittymän, ("Deutschnationale Bewegung") josta tuli myöhemmin itsenäinen puolue.


title: Georg von Schönerer

text: Vuonna 1888 Schönerer vangittiin juutalaisen omistaman lehden rosvoamisesta ja sen työntekijöiden pahoinpitelystä. Tämä vain lisäsi hänen suosiotaan. Aatelisarvonsa hän kuitenkin menetti. Schönerer valittiin uudelleen parlamenttiin 1897 ja hän järjesti pääministeri Kasimir Felix Badenin erottamisen. Badeni oli ehdottanut, että Böömissä virkamiehiltä vaadittaisiin tšekin kielen taitoa. Schönerer masinoi joukkomielenosoituksia ja häiriköi parlamentin työskentelyä, ja viimein keisari Frans Joosef I päätyi erottamaan Badenin.


title: Georg von Schönerer

text: Schönererin puolue sai 21 paikkaa vuoden 1901 vaaleissa. Hänen uransa kääntyi kuitenkin laskuun kun puolue hajosi hänen kiivaaseen temperamenttiinsa. Schönerer kuoli Rosenaun linnassa Zwettlissä Ala-Itävallassa 1921. Otto von Bismarckin ihailijana hän järjesti hautapaikkansa lähelle Bismarckin mausoleumia tilalleen Friedrichsruhiin Schleswig-Holsteiniin.


title: Georg von Schönerer

text: Schönererin näkemykset vaikuttivat suuresti nuoreen Adolf Hitleriin ja myöhempään natsipuolueeseen.


title: Vogue

text: Vogue on Condé Nast Publications -kustannusyhtiön kuukausittain julkaisema muotia käsittelevä aikakauslehti. Lehden pääkonttori sijaitsee New Yorkissa, mutta monilla mailla on lehdestä omat versionsa. Condé Nast Publications julkaisee myös teini-ikäisille tarkoitettua "Teen Vogueta", sekä miehille tarkoitettu miesten Vogueta.


title: Vogue

text: Vogue on vuosikymmenten saatossa vakiinnuttanut paikkansa muodin seuraajien lukemistona, ja sitä kutsutaan usein muodin "Raamatuksi".Muita Voguen painoksia; Venäjä, Intia, Kiina, Korea, Japani, Taiwan, Hongkong, Australia, Kreikka, Portugali, Espanja, Saksa, Brasilia ja Turkki.


title: Lars von Haartman

text: Lars Arvid Axel von Haartman (24. maaliskuuta 1919 Askainen – 28. lokakuuta 1998 Helsinki) oli suomalainen professori ja arvostettu lintutieteilijä, joka perehtyi syvällisesti etenkin kirjosiepon biologiaan. Hän julkaisi esseitä ja oli mukana kokoamassa muun muassa "Pohjolan linnut värikuvin" -teosta vuosina 1963–1972. Haartman oli myös taiteen tuntija ja runoilija.


title: Lars von Haartman

text: Lars von Haartman syntyi 24. maaliskuuta 1919 sukukartanossa Askaisten Lempisaaressa. Hänen isänsä oli Lars Gabriel von Haartman ja äitinsä Hellen Maria Kumlin. Isän suku oli ruotsinkielistä aatelistoa, ja iso-isoisä kuuluisa Lars Gabriel von Haartman. Hänen puolisonsa (1964) oli tekstiilitaiteilija Brita Maria Fortelius.


title: Lars von Haartman

text: Haartman oli kiinnostunut linnuista jo nuorena ja 1930-luvulla hän lähti opiskelemaan eläintiedettä Helsingin yliopistoon, ja vuonna 1941 hän aloitti Lempisaaressa kirjosiepon pesimäbiologian tutkimuksen joka jatkui yli puoli vuosisataa. Hän rengasti pöntöistä pesiviä emolintuja ja poikasia tavallisilla alumiinirenkailla sekä värirenkailla.


title: Lars von Haartman

text: Haartman valmistui filosofian kandidaatiksi 1943, lisensiaatiksi 1945 ja tohtoriksi 1953. Hän työskenteli assistenttina Helsingin yliopiston eläintieteen laitoksen ruotsinkielisellä osastolla 1944–1959, eläintieteen dosenttina 1947–1968 ja 1982–1984 ja eläintieteen professorina 1968–1982. Väitöstyön aiheena oli lounaissuomalainen saaristolinnusto. Haartman julkaisi suuren teoksen varpuslintujen pesinnästä, joka pohjautui hänen käsin analysoimiin kymmeniin tuhansiin pesäkortteihin. Myöhemmin hän käytti aineistoa kirjassa "Pohjolan linnut värikuvin" I–II. Haartman kirjoitti myös monia ekologiaan, etologiaan ja evoluution liittyviä julkaisuja.


title: Lars von Haartman

text: Haartman toimi luottamustehtävissä Societas pro Fauna et Flora Fennica -yhdistyksen sihteerinä ja varapuheenjohtajana, Suomen Tiedeseuran varapuheenjohtajana ja puheenjohtajana sekä Suomen Lintutieteellisen Yhdistyksen varapuheenjohtajana ja puheenjohtajana 1963-1969. Hän oli "Ornis Fennica" -aikakausjulkaisun päätoimittaja 1972–1976. Hänellä oli useita johtotehtäviä myös kansainvälisessä lintutieteellisessä toiminnassa, muun muassa Helsingissä pidetyn Kansainvälisen lintutieteellisen kongressin pääsihteerinä 1958, Berliinin kongressin varapresidentti 1978 ja Moskovan kongressin presidentti 1982.


title: Lars von Haartman

text: Haartmanin viimeisiä suuria maastotöitä oli Saaristomeren pohjoisosan saarten pesimälinnuston laskentatyö yhdessä Mikael von Numersin kanssa vuosina 1982–1993. Osa tutkimusalueesta oli samaa kuin hänen väitöskirjatyössään.


title: Lars von Haartman

text: Haartman teki runoja, vesivärimaalauksia, hiilipiirroksia ja esseitä. Haartman julkaisi neljä runokokoelmaa, joista kaksi ensimmäistä on käännetty englanniksi. Haartman toimi myös taidearvostelijana "Hufvudstadsbladetissa" vuosina 1963-1968 ja Yleisradiossa. Haartmanin kotipaikassa Lempisaaressa vieraili myös taiteilijoita, kirjailijoita ja runoilijoita.


title: Lars von Haartman

text: Vuonna 2004 hänen leskensä Brita von Haartman lahjoitti Suomen kansallismuseolle taiteilija August Mannerheimin (1805–1876) merkittävän taidekokoelman, jota he olivat vaalineet vuosikymmenien ajan.


title: Aleksanteri VI

text: Aleksanteri VI (alk. Rodrigo Borgia, 1431–1503) oli kuuluisin renessanssiajan maallistuneista paaveista.Heininen 2004: 58.


title: Aleksanteri VI

text: Borgia syntyi Espanjassa ja hänen isänsä sukunimi oli Lanzol; hän otti enonsa sukunimen noustessaan tämän avulla paaviksi vuonna 1492.


title: Aleksanteri VI

text: Rodrigo Borgia opiskeli lakia Bolognassa. Hänen huhutaan tehneen ensimmäisen murhansa 12-vuotiaana. Enonsa noustua paaviksi Borgia nousi piispaksi, kardinaaliksi ja lopulta kirkon varakansleriksi: tämä oli tuolle ajalle tyypillistä nepotismia. Hän työskenteli Pyhän Istuimen Virastossa viiden paavin aikana ja hankki hallinnollista kokemusta, suhteita ja vaurautta, vaikka ei vielä paljoakaan suoranaista valtaa.


title: Aleksanteri VI

text: Kuten monet muutkin sen ajan papiston jäsenet, hänkään ei juuri harjoittanut pidättyväisyyttä, vaan tyydytti vapaasti kullan ja naisten himojaan. Uskotaankin, että hänellä oli kuppa. Hänen sanotaan olleen omistautuva isä rakastajattariensa synnyttämille kymmenelle lapselleen. Hänellä oli rakastajattarensa Vannozza di Cattanin kanssa ainakin kolme poikaa ja tytär: Giovanni, Cesare Borgia, Goffredo ja Lucrezia Borgia. Muut lapset olivat muiden rakastajattarien synnyttämiä.


title: Aleksanteri VI

text: Borgian nousu paaviksi nimellä Aleksanteri VI ei aluksi herättänyt juuri vastustusta. Varsin pian kävi kuitenkin selväksi, että paavi oli valmis auttamaan sukulaisiaan ja naapureitaan kirkon kustannuksella ennennäkemättömissä määrin. Hän oli valmis rikoksiin tai viemään Italian sotaan.


title: Aleksanteri VI

text: Aleksanteri VI perheineen puuttui voimakkaasti Italian, Espanjan ja Ranskan politiikkaan korkeimmalla tasolla: juonitteli kuninkaiden hyväksi ja toisia vastaan ja liittoutui kruunutavoittelijoiden kanssa sen mukaan, kuka kykeni hyödyttämään hänen perhettään. Hänen poliittisista päätöksistään huomattavin oli kuitenkin päätös jakaa koko Euroopan ulkopuolinen maailma Espanjan ja Portugalin kesken (katso Tordesillasin sopimus).


title: Aleksanteri VI

text: Firenzeläinen dominikaanimunkki Girolamo Savonarola yritti vastustaa korruptiota ja väärinkäytöksiä, mutta Aleksanteri VI poltti hänet roviolla vuonna 1498.


title: Chanel

text: Chanel on laaja ranskalainen muotitalo. Sen perusti 1900-luvun alussa Gabrielle "Coco" Chanel. Chanel oli ensimmäinen muotitalo, joka suunnitteli naisille vapaampia, korsetittomia asuja ja pyrki yksinkertaistamaan ja käytännöllistämään naistenvaatteita. Jotkut pitävätkin Chanelia modernien naistenvaatteiden keksijänä. Chanel tunnetaan myös "pikkumustan" suunnittelemisesta, klassisista jakkupuvuistaan ja laukuistaan sekä parfyymeistaan, joista kuuluisin on Chanel No. 5.


title: Chanel

text: Coco Chanel avasi ensimmäisen Chanel-liikkeen vuonna 1910 Pariisin Rue Cambonille, jolloin liike valmisti ja myi hattuja. Pian avattiin liikkeet myös Deauvilleen ja Biarritziin, joiden myötä naistenvaatteiden suunnittelu, tuotanto ja myynti alkoi. Chanelin vaatteet herättivät modernin suunnittelunsa lisäksi huomiota materiaalivalinnalla; Chanel suunnitteli vaatteita halvasta jersey-kankaasta. Noin kymmenen vuoden päästä hän osti myös toisen liiketilan Rue Cambonilta. 1920-luvulla Chanel keksi "pikkumustan" sekä klassiset tweed-jakkunsa ja julkaisi ensimmäisen parfyyminsa, Chanel No. 5. Chanelin suosio oli huipussaan juuri ennen toista maailmansotaa. Vuonna 1939 Chanel joutui kuitenkin sulkemaan muotitalonsa, mutta palasi vuonna 1954. Seuraavana vuonna Chanel lanseerasi klassisen laukkumallinsa, jossa tikattu nahka yhdistyi metalliseen kantohihnaan. Laukku tunnetaan nimellä "2.55" sen julkaisukuukauden ja -vuoden mukaan. Coco Chanelin kuoltua vuonna 1971 suunnittelijoiksi päätyivät Yvonne Dudel ja Jean Cazaubon. Vuonna 1978 ensimmäisen valmisvaatekokoelman talolle suunnitteli Philippe Guiborg.


title: Chanel

text: Nykyisin talon pääsuunnittelijana on saksalainen Karl Lagerfeld, joka on ollut vastuussa sekä valmisvaatteiden, haute couturen että asusteiden suunnittelusta vuodesta 1983 lähtien. Lagerfeldin myötä Chanel modernistui tyyliltään ja esimerkiksi kosmetiikka lisättiin valikoimaan. Chanel on maailman seuratuimpia muotitaloja.


title: Chanel

text: Chanel tuottaa valmisvaatteiden, laukkujen, parfyymien ja haute couturen lisäksi myös asusteita, silmä-ja aurinkolaseja, urheiluvaatteita ja -tarvikkeita, kosmetiikkaa ja koruja. Chanelin muotitalon omistavat nykyään Alain ja Gerard Wertheimer, jotka ovat Coco Chanelin yhtiökumppani Pierre Wertheimerin pojanpoikia.


title: Chanel

text: Chanelin kuuluisa logo muodostuu kahdesta takaperin yhtenevästä C-kirjaimesta, jotka tarkoittavat nimeä "Coco Chanel". Chanel on joutunut kamppailemaan logonsa ja tuotteidensa piraattituotannon kanssa.


title: Chanel

text: Chanel on käyttänyt tuotteidensa valmistajina laittomia maahantulijoita halpatyövoimana.


title: Nahas Angula

text: Nahas Gideon Angula (s. 22. elokuuta 1943) on Namibian nykyinen pääministeri. Hän astui virkaansa 21. maaliskuuta 2005. SWAPOa edustava Angula seuraa virassaan Theo-Ben Gurirabia.


title: Nahas Angula

text: Angula kasvoi Ambomaassa ja liittyi vuonna 1967 vielä silloin namibialaisena sissiliikkeenä toimineeseen SWAPOon. Hän opiskeli politiikka yliopistossa Sambiassa vuodesta 1969 vuoteen 1972. Angula jatkoi opintojaan Columbian yliopistossa New Yorkissa vuoteen 1978.


title: Nahas Angula

text: Vuonna 2004 Angula oli ehdolla SWAPOn puheenjohtajaksi, mutta hävisi nykyiselle presidentille Hifikepunye Pohamballe.


title: Burberry

text: Burberry () on perinteinen englantilainen muotitalo, joka on perustettu 1856. Burberry on tunnettu ruutukuviostaan. Nykyinen pääsuunnittelija on englantilainen Christopher Bailey, joka on nostanut talon uuteen nousuun muun muassa hylkäämällä perinteisen ruutukuvion liikakäytön. Burberryn perustaja oli Thomas Burberry (1835–1926), joka patentoi vuonna 1880 vettähylkivän, kestävän ja hengittävän gabardiinikankaan.


title: Burberry

text: Yhtiön nimi oli alun perin Burberry. Se muutettiin sittemmin muotoon ”Burberry’s”, koska asiakkaat kutsuivat sitä Burberry’s of Londoniksi. Nimi palautettiin takaisin Burberryksi vasta vuonna 1998 markkinointitarkoituksessa.


title: Burberry

text: Burberryn valmistamia tai niiden kaltaisia gabardiinipäällystakkeja kutsuttiin Suomessa aiemmin nimellä "berberi".


title: Burberry

text: Burberrya on kritisoitu eläinrääkkäyksen tukemisesta, koska se käyttää tuotteissaan aitoa turkista. Yhtiö perustelee turkisten käyttöään erityisesti sillä, että sen ostamat Saga Fursin turkikset on tehty suomalaisista turkiseläimistä, ja ovat sen vuoksi eettisesti tarhattuja.


title: Burberry

text: Vuonna 2014 Last Chance for Animals -eläinsuojelujärjestö väitti, että muun muassa Burberry osti kaniturkkeja espanjalaisilta turkistarhoilta, jolla eläimiä kohdeltiin julmasti. Burberry kielsi ostaneensa tarhalta turkkeja, ja sanoi tuomitsevansa eläinten julman ja laittoman kohtelun, ja vakuutti, että se ei käytä turkkeja, joiden valmistukseen liittyy tuomittavaa eläinten kohtelua.


title: Vieraalla maalla kaukana

text: Vieraalla maalla kaukana on evankelis-luterilaisen kirkon virsikirjan virsi numero 78 ja perinteinen pitkäperjantain virsi. Vuoden 1938 virsikirjassa virren numero on 636.


title: Vieraalla maalla kaukana

text: "Vieraalla maalla kaukana" -virren alkuperäiset englanninkieliset sanat "There is a Green Hill Far Away" on kirjoittanut irlantilainen ja erityisesti lapsille suunnattujen virsien laatijana tunnettu Cecil Frances Alexander vuonna 1848. Runo ilmestyi heti seuraavana vuonna Alexanderin kokoelmassa "Hymns for Little Children". Nykyisin käytössä oleva suomennos on Jaakko Haavion laatima, ja se otettiin mukaan virsikirjan lisävihkoon vuonna 1963.


title: Vieraalla maalla kaukana

text: Virren sävelmä ilmestyi ensimmäisen kerran William Tans’urin kokoelmassa "The Harmony of Sion" vuonna 1734. Sen säveltäjä on tuntematon, mutta samaa sävelmää käytetään myös virressä 274 "Kristuksen tähden menköön vain".


title: Vieraalla maalla kaukana

text: "Vieraalla maalla kaukana" -virttä on pidetty varsinkin aiemmin sopivana lasten ja nuorten virtenä, koska se kertoo kristinuskon kannalta olennaisimman asian pitkäperjantaista: Jeesuksen sovituskuoleman. Virressä korostuu myös se, ettei Jeesuksen kärsimystä ole helppo ymmärtää eikä ihminen ei voi järjellään ymmärtää Jumalan tarkoitusperiä vaan joutuu luottamaan kuin lapsi.


title: Versace

text:
Versace on italialainen vuonna 1978 perustettu muotitalo, joka tunnetaan rohkeasta ja loisteliaasta tyylistään. Siksi Versace onkin kuuluisuuksien suosiossa. Muotitalon perustaja ja pääsuunnittelija oli Gianni Versace, jonka ennenaikaisen kuoleman jälkeen hänen nuorempi sisarensa Donatella Versace otti hänen paikkansa.
Vuonna 2011 Donatella Versace suunnitteli H&M:lle vaatemalliston nimellä The very best Versace for H&M.


title: Versace

text: Yhdysvaltalainen muotimerkki Michael Korsin taustayhtiö Michael Kors Holding ostaa Versacen 1,83 miljardilla eurolla ja samalla sen nimi muuttuu Capri Holdingiksi Kauppa vahvistetaan loppuvuodesta.


title: Karstaus

text: Karstaus tarkoittaa tekstiilikuitujen kuten puuvillan tai villan muokkausta samansuuntaisiksi telojen tai levyjen välissä, minkä jälkeen ne voidaan kehrätä langaksi.


title: Percival Lowell

text: Percival Lowell (13. maaliskuuta 1855 – 12. marraskuuta 1916) oli yhdysvaltalainen kirjailija, matemaatikko ja varakas harrastelija-astronomi, joka oli vakuuttunut keinotekoisten Marsin kanavien olemassaolosta.


title: Percival Lowell

text: Lowell perusti oman, 60 cm linssikaukoputkella varustetun Lowell Observatoryn Flagstaffiin Arizonaan tutkiakseen Mars-planeettaa. Hän vakuuttui, että Marsin pinnalla oli älyllisen elämän aikaansaamia kanavia ja esitti teoriansa teoksessa "Mars and Its Canals" 1906.


title: Gucci

text: Gucci on italialainen muotitalo, joka perustettiin vuonna 1921. Gucci tuottaa muun muassa vaatteita, nahkatuotteita ja hajuvesiä. Muotitalon holding-yhtiö The Gucci Group on nykyään ranskalaisen Kering-yhtiön omistuksessa.


title: Gucci

text: Guccio Gucci perusti Firenzeen oman myymälän vuonna 1921, joka myi nahkatuotteita. Hän panosti tuotteiden laatuun hankkimalla ne tunnetuilta suunnittelijoilta. Vuonna 1938 Guccio laajensi yrityksen toimintaa avaamalla toisen liikkeensä Roomaan. Guccio vastasi itse monien mallien suunnittelusta ja 1940-luvulla syntyivätkin klassiset mallistot, kuten bambukahvainen käsilaukku sekä kuolainkoristeiset mokkasiinit.


title: Gucci

text: Guccion kuoltua vuonna 1953 perheen neljä poikaa jatkoivat yrityksen toimintaa. Lontooseen, New Yorkiin sekä Pariisiin avattiin uudet liikkeet. 1950-luvulla Gucci alkoi saada maailmanmainetta. 1960-luvulla muun muassa Jacqueline Kennedy, Elizabeth Taylor, Peter Sellers sekä Audrey Hepburn käyttivät Guccin asusteita. Vuosikymmenen lopullaa Gucci otti käyttöön tupla-G-logon.


title: Gucci

text: 1970-luvun alussa Gucci laajensi toimintaansa kaukoitään avaamalla liikkeet Tokioon sekä Hongkongiin. Vuosikymmenen lopussa yhtiön talous ja brändin voima kääntyivät kuitenkin laskuun ja vuonna 1982 Guccista tuli julkinen osakeyhtiö.


title: Gucci

text: 1990-luvun alussa Guccin suosio lähti uuteen nousuun. Tätä vahvisti edelleen yhdysvaltalaisen Tom Fordin palkkaaminen pääsuunnittelijaksi vuonna 1994. Vuonna 1999 muotitalon holding-yhtiö The Gucci Group siirtyi ranskalaisen PPR:n omistukseen. Ford lähti sopimusvaikeuksien takia Guccista vuonna 2004.


title: Gucci

text: Guccin pääsuunnittelijana vuodesta 2015 on ollut Alessandro Michele. Hänen aikanaan Gucci on laajentanut valikoimaansa myös kodin tuotteisiin kuten mukeihin.


title: Gucci

text: Business of Fashion and Lyst -sivusto arvioi vuosittain 12 000 muotibrändin arvoa keräämällä tietoa 4,5 miljoonasta lähteestä. Gucci oli ykkössijalla vuonna 2016, ja putosi toiseksi vuonna 2017.


title: Gucci

text: Suomessa Guccin vaatteita myy Luxbag-liike Helsingissä Espalanadilla.


title: Dolce & Gabbana

text: Dolce & Gabbana (D&G) on vuonna 1985 perustettu italialainen muotitalo, jonka perustivat Domenico Dolce ja Stefano Gabbana. Dolce & Gabbana on tullut tunnetuksi vaatteistaan, jotka ovat olleet erityisesti julkisuuden henkilöiden suosiossa, mutta muotitalon vaatteet ovat yleistyneet myös tavallisilla ihmisillä, niin jäljennöksinä kuin aitoinakin.


title: Dolce & Gabbana

text: Domenico Dolce ja Stefano Gabbana suunnittelevat naisellisia ja jopa yliampuvan seksikkäitä asuja julkisuuden naisille. Madonna, Kylie Minogue ja Victoria Beckham kuuluvat kaksikon vakioasiakkaisiin. Naistenvaatekokoelmaa seurasivat miestenvaatekokoelmat vuonna 1991 sekä parfyymit vuonna 1992. Alusvaatteita ja ranta-asuja on tehty vuodesta 1989 asti. Vuonna 1993 yhtiö toi markkinoille edullisemman D&G-malliston.


title: Dolce & Gabbana

text: Domenico Dolce ja Stefano Gabbana myivät yrityksen luxemburgilaiselle holding-yhtiölle Gado Srl.:lle vuonna 2004. Heidät tuomittiin vuonna 2013 tähän yrityskauppaan liittyvästä veronkierrosta 20 kuukaudeksi vankeuteen ja maksamaan 10 miljoonaa euroa sakkoja.


title: Dolce & Gabbana

text: Vuonna 2008 yrityksellä oli kiistaa Marimekon kanssa Unikko-kuosin käyttämisestä.


title: The Virgin Tour

text: Yhdysvaltalaisen poplaulajan Madonnan ensimmäinen konserttikiertue, The Virgin Tour vuonna 1985 sisälsi konsertit kaikissa tärkeimmissä Yhdysvaltain kaupungeissa sekä Kanadan suurimmassa kaupungissa, Torontossa. Kaikki 17 162 lippua New Yorkin legendaariseen Radio City Music Hall -konserttiin myytiin ennätysnopeasti, 34 minuutissa. Kaikki muutkin konsertit myytiin täyteen, monet niistä tunneissa.


title: The Virgin Tour

text: Madonnan lämmittely-yhtyeenä toimi Beastie Boys.


title: The Virgin Tour

text: Kiertueesta on tehty myös VHS-julkaisu nimeltään The Virgin Tour Live.


title: Stella McCartney

text: Stella Nina McCartney (s. 13. syyskuuta 1971 Lontoo, Iso-Britannia) on brittiläinen muotisuunnittelija. Hän on Paul McCartneyn ja Linda McCartneyn tytär. McCartney tunnetaan suunnittelijana tyttömäisistä vaatteistaan sekä eettisistä arvoistaan. McCartney ei käytä vaatteissaan turkista eikä nahkaa, ja hänen kosmetiikkansa ja parfyyminsa ovat eläimillä testaamattomia sekä luonnonmukaisin menetelmin valmistetuista raaka-aineista valmistettuja. McCartney tunnetaan myös yhteistyöstään eläinten oikeuksia puolustavan PETAn kanssa.


title: Stella McCartney

text:
Teini-iässä McCartney työskenteli muotisuunnittelija Christian Lacroixille ja haki oppia Lontoon Savile Row'lta. McCartney valmistui St Martins College of Art & Designista vuonna 1995 kokoelmalla, joka herätti kohua, sillä muotinäytöksen malleina toimivat supermallit Naomi Campbell ja Kate Moss ja eturivissä istui isä Paul McCartney. Kokoelmaa ostettiin näytöksen jälkeen myytäväksi muun muassa Neiman Marcus -tavarataloon.
Vuonna 1997 McCartney palkattiin muotisuunnittelija Phoebe Philon kanssa ranskalaiseen Chloén muotitaloon. Tuona aikana Chloén markkina-arvo ja arvostus muotimaailmassa kasvoi yhtiön oltua jo jonkin aikaa unohdetumpi.


title: Stella McCartney

text: McCartney perusti oman muotitalonsa Gucci Groupin suojaan vuonna 2001 lähdettyään Chloélta. Hänellä on liikkeitä Lontoossa, New Yorkissa, Beverly Hillsissä ja Pariisissa. Vuonna 2003 markkinoille tuli hänen ensimmäisen hajuvetensä, "Stella", ja vuonna 2006 hän julkaisi oman ihonhoitotuotelinjan.


title: Stella McCartney

text: Stella McCartney on tehnyt yhteistyötä ruotsalaisen valmisvaateketju H&Mn kanssa vuonna 2005, sekä urheiluvaatevalmistaja Adidaksen kanssa vuosina 2004–2006. Hän suunnitteli myös puvustuksen poptähti Madonnan vuoden 2004 kiertueelle, muusikko Annie Lennoxin kiertueelle, elokuvaan "Sky Captain and The World of Tomorrow" sekä Paul McCartneyn baletin Ocean's Kingdom ensiesitykseen New Yorkin baletissa 2011.


title: Stella McCartney

text: Stella McCartney on naimisissa Alasdhair Willisin kanssa. Heillä on neljä lasta, kaksi poikaa ja kaksi tytärtä.


title: Frank Drake

text: Frank Drake (s. 28. toukokuuta 1930, Chicago, Illinois) on yhdysvaltalainen astronomi ja astrofyysikko. Hänet tunnetaan parhaiten SETI-tutkimuksen perustajana ja Draken kaavan luojana.


title: Frank Drake

text: Drake suoritti kandidaatin tutkinstonsa Cornellin yliopistossa vuonna 1952, ja maisterin (1956) sekä tohtorin (1958) tutkinnot Harvardin yliopistossa tähtitieteen alalla. Hän on toiminut professorina Cornellin ja Kalifornian yliopistoissa.


title: Frank Drake

text: Drake on ollut koko elämänsä ajan kiinnostunut älyllisestä elämästä maapallon ulkopuolella. Hän järjesti ensimmäisen SETI-projektin vuonna 1960. Hän on etsinyt älykkyydestä kertovia optisia signaaleita ja osallistunut tähän sopivien teleskooppien suunnitteluun. Drakea kiehtoo myös ajatus, että punaisia kääpiötähtiä voisivat kiertää asumiskelpoiset planeetat.


title: Frank Drake

text: Draken kaava on menetelmä, johon Drake kokosi eri tekijät jotka vaikuttavat todennäköisyyteen sille, että maan ulkopuolista elämää joskus löytyy. Drake kehitti kaavan vuonna 1960 pitääkseen aihetta käsittelevän kokouksen asialistan järjestyksessä.


title: Aleksanterin koulu

text: Aleksanterin koulu on Hämeenpuiston ja Hallituskadun kulmassa Tampereen Kaakinmaalla sijaitseva peruskoulu, joka on osa Wivi Lönnin koulua. Se on Tampereen vanhin koulu ja yksi kaupungin suurimmista. Aleksanterin koulun suunnitteli arkkitehti Wivi Lönn ja rakennustyöt saatiin valmiiksi vuonna 1904. Aleksanterin koulua kunnostettiin vuosina 1999–2001.


title: Aleksanterin koulu

text: Aleksanterin koulussa on myös tavanomaisesta opetussuunnitelmasta poikkeavaa erityisopetusta. Jokaisella vuosiluokalla yksi luokka opiskelee syntyperäisen ranskalaisen opettajan johdolla ja täten puolet opetuksesta järjestetään ranskaksi. Tämän lisäksi koulussa on musiikkiluokkia ja kaksi erityisluokkaa. Siellä on myös osa-aikaista erityisopetusta.


title: Aleksanterin koulu

text: Aleksanterin koulussa on noin 400 oppilasta.


title: Agaete

text: Agaete on Gran Canarian luoteisosassa sijaitseva kunta, jonka pinta-ala on 45,50 km².


title: Agaete

text: Agaeten väkiluku on noin 5511 (ISTAC, 2004) ja väestötiheys 122,2/km².


title: Maikel Aerts

text: Maikel Aerts (s. 26. kesäkuuta 1976 Eindhoven, Pohjois-Brabant, Alankomaat) on alankomaalainen uransa lopettanut jalkapallomaalivahti, joka edusti viimeiseksi jääneellä kaudellaan saksalaista Hertha BSC:tä,


title: Maikel Aerts

text: Ammattilaisuransa FC Den Boschin riveissä 1994 aloittanut Aerts pelasi seurassa 107 ottelua Alankomaiden kahdella ylimmällä sarjatasolla ennen siirtoaan Germinal Beerschotin joukkueeseen Belgiaan vuonna 2001. Vierailu naapurimaassa jäi kuitenkin vain kauden mittaiseksi, ja hän palasi kotimaahansa, RBC Roosendaaliin. RBC:tä Aerts edusti 71 Eredivisie -ottelun verran. Kaudeksi 2005/2006 hän teki sopimuksen maan parhaimmistoon kuuluvan rotterdamilaisseura Feyenoordin kanssa mutta pääsi pelaamaan vain neljä ottelua. Kesällä 2006 hän siirtyi Willem II Tilburgiin.


title: Who’s That Girl Tour

text: Who's That Girl Tour oli yhdysvaltalaisen poplaulaja Madonnan ensimmäinen maailmankiertue, joka käsitti konsertit Pohjois-Amerikan, Euroopan ja Aasian suurimmissa kaupungeissa.


title: Who’s That Girl Tour

text:
Kiertuetta pidettiin tuohon aikaan sekä suurimpana että tuottoisimpana musiikkikiertueena. Yhteensä kiertue tuotti arvioiden mukaan noin 20 miljoonaa Yhdysvaltain dollaria, tuottaen yli puoli miljoonaa Yhdysvaltain dollaria per konsertti. New Yorkin Madison Square Gardenin konsertti oli kuitenkin hyväntekeväisyyskonsertti AIDSia vastaan, joten kaikki siitä saadut tuotot menivät suoraan AmFARille (American Foundation for AIDS Research). Kaksi ensimmäistä konserttia Lontoon Wembley Stadionilla myytiin loppuun ennätysajassa: 144 000 lippua 18 tunnissa ja yhdeksässä minuutissa.
Italian konsertti on julkaistu VHS:nä ja myöhemmin DVD:nä nimellä "Ciao Italia: Live From Italy".


title: Bao Xishun

text: Bao Xishun (s. 1951, Kiina), oli 15. tammikuuta 2005 lähtien Guinnessin ennätysten kirjan mukaan pisin elävä ihminen. Hän oli 236,1 senttimetriä pitkä, kun hänet mitattiin 15.1.2005 Chifeng City Hospitalissa. Hän on kotoisin Sisä-Mongolian alueelta.


title: Bao Xishun

text: Baolla ei ole kasvuhäiriötä, toisin kuin kaikkien aikojen pisimmällä ihmisellä Robert Wadlow'lla ja kiistellyllä Leonid Stadnykilla, jonka pituuden sanotaan olevan 257 senttimetriä. Stadnyk ei ole kuitenkaan halunnut mittauttaa itseään Guinnessin ennätysten kirjaan ennen kuin vasta 2010 jolloin Stadnyk viimein antoi lontoolaisen professorin Michael Besserin mitata itsensä.


title: Bao Xishun

text: Bao sanoo olleensa normaalimittainen 16-vuotiaaksi asti, jonka jälkeen hän tuntemattomista syistä johtuen koki kasvupyrähdyksen ja saavutti nykyisen pituutensa seitsemän vuotta myöhemmin.


title: Bao Xishun

text: Pisimmän elävän ihmisen tittelin vei häneltä syyskuussa 2009 turkkilainen Sultan Kösen 247 senttimetrillä.


title: Huub Stevens

text: Huub Stevens (s. 29. marraskuuta 1953) on alankomaalainen jalkapallovalmentaja ja entinen puolustaja.


title: Huub Stevens

text: Stevens edusti urallaan Fortuna Sittardia ja PSV Eindhovenia. PSV:ssä hän pelasi vuosina 1975–1986 lähes 300 liigaottelua ja oli voittamassa kolmea Alankomaiden mestaruutta sekä yhtä KNVB Cupia. Kaudella 1977/78 hän oli mukana PSV:n UEFA Cupin voittaneessa joukkueessa ja pelasi myös loppuottelussa täydet minuutit.


title: Huub Stevens

text: Alankomaiden maajoukkuetta Stevens edusti 18 A-maaottelussa ja onnistui kerran maalinteossa. Hän oli mukana Alankomaiden EM-kisajoukkueessa 1980, jolloin maa jäi alkulohkonsa kolmanneksi. Stevens aloitti valmennusuransa 1993 Roda JC:ssä. Vuonna 1996 hänet pestattiin Bundesliigan FC Schalke 04:n valmentajaksi. Stevens valmensi Schalken sekä Saksan Cupin että UEFA Cupin voittoihin. Hän valmensi joukkuetta vuoteen 2002 asti. Seuraavassa seurassa, Hertha Berlinissä saavutukset eivät olleet yhtä hyviä, ja Stevens sai potkut joulukuussa 2003. 1. FC Kölnistä tuli hänen kolmas valmennettavansa Saksassa, mutta sekin pesti jäi vain vuoden mittaiseksi. Toukokuussa 2005 Stevens palasi kotimaahansa tuttuun Roda JC:n joukkueeseen.


title: Huub Stevens

text: Helmikuun 2. päivänä 2007 Stevens teki kesään 2008 ulottuvan sopimuksen Saksan 1. bundesliigassa viimeisenä olleen Hamburger SV:n kanssa. Stevensin johdolla HSV nousi pois liigan jumbosijoilta ja säilytti paikkansa liigassa.


title: Huub Stevens

text: Marraskuussa 2007 Stevens ilmoitti siirtyvänsä kauden jälkeen PSV Eindhovenin päävalmentajaksi. Stevens haluaa olla lähempänä terveysongelmista kärsivää vaimoaan.


title: Huub Stevens

text: Kaudella 2007–08 hyvin kautensa aloittanut HSV notkahti pahemman kerran kevätkaudella, mutta osin muiden seurojen ailahtelevien otteiden vuoksi sijoittui lopulta neljänneksi.


title: Huub Stevens

text: Stevensin paluu Alankomaihin ja maan pääsarjaa viimeiset vuodet hallinneeseen PSV Eindhoveniin ei sujunut järin menestyksekkäästi. Vaikea syyskausi ja tuloksellisesti sekä pelillisesti heikot esitykset pudottivat puolustavaa mestaria sarjataulukossa alaspäin. Lopulta Stevens veti heikosta menestyksestä omat johtopäätöksensä ja erosi tammikuun lopulla 2009 tehtävistään. PSV oli tuolloin liigassa viidentenä 15 pistettä AZ Alkmaaria perässä.


title: Huub Stevens

text: Huhtikuussa 2009 uutisoitiin, että Stevens siirtyy kesällä itävaltalaisseura Red Bull Salzburgin päävalmentajaksi. Stevens on viihtynyt Salzburgissa sekä kentällä että sen ulkopuolella. Saksalaismedian huhuissa Stevensiä yritettiin keväällä 2010 kaapata VfL Wolfsburgiin, mutta alankomaalaisvalmentaja vihelsi pelin poikki ja allekirjoitti helmikuussa vuoteen 2012 ulottuvan jatkosopimuksen Itävallan Bundesliigassa kakkosena majailevan Red Bull Salzburgin kanssa. Luottamus Stevensin palkittiin ja Red Bull Salzburg vei jännittävän mestaruustaistelun nimiinsä kukistettuaan ratkaisevalla päätöskierroksella SK Sturm Grazin 2–0.


title: Huub Stevens

text: Kaudella 2010/11 Red Bull Salzburg jatkoi edelleen Itävallan liigan kärkikahinoissa. Kohtuullisesta menestyksestä huolimatta Stevens sai yllätyspotkut huhtikuussa 2011 Red Bullin ollessa liigassa kolmantena viisi pistettä FK Austria Wieniä jäljessä.


title: Huub Stevens

text: Syyskuussa 2011 Stevensin nimi nousi esille, kun Bundesliigaseurat Hamburger SV ja FC Schalke 04 etsivät uusia päävalmentajia. Schalke ilmoittikin syyskuun lopulla palkanneensa Stevensin uudeksi päävalmentajakseen. Stevensin johdolla Schalke sijoittui kaudella 2011/12 Bundesliigassa kolmanneksi ja selvisi Mestarien liigaan. Syksy 2012 alkoi Schalkelta hyvin ja seura voitti Mestarien liigan lohkonsa ennen Arsenalia. Bundesliigassa hyvä alkukausi taittui joulutaukoa ennen hieman heikommaksi ja lopulta kahdeksasta ottelusta kerätty viiden pisteen saalis, putoaminen sijalle 7 ja 1–3 kotitappio SC Freiburgille johtivat Stevensin potkuihin joulukuun puolivälissä 2012.


title: Huub Stevens

text: Kesäkuussa 2013 Stevens palasi valmennustehtäviin Kreikan liigassa toiseksi sijoittuneen PAOK Thessalonikin uutena päävalmentajana. Stevensin johdolla PAOK taisteli kärkisijoista liigassa, muttei pystynyt vastaamaan Olympiakosin vauhtiin. Stevens sai maaliskuun alussa 2014 potkut, vaikka PAOK oli liigassa toisena. Syyksi seura ilmoiti viime aikojen heikon menestyksen.


title: Huub Stevens

text: Stevens palasi valmennustehtäviin vain muutama päivä PAOK-potkujensa jälkeen, kun Bundesliigassa sijalle 15 juuttunut VfB Stuttgart palkkasi hänet päävalmentajaksi. Stevensin johdolla Stuttgart ei onnistunut parantamaan sijoitustaan, mutta selviytyi tiukasta putoamiskamppailusta ja säilytti sarjapaikkansa viiden pisteen turvin. Kauden jälkeen Stevens jätti seuran.


title: Huub Stevens

text: Marraskuun lopussa 2014 Stevens palasi Bundesliigan jumboksi juuttuneen VfB Stuttgartin päävalmentajaksi. Stevensin johdolla Stuttgart onnistui napsimaan riittävät pisteet säilyttääkseen sarjapaikkansa, vaikkeivat tulokset hyviä olleetkaan. Vuoden 2015 puolella joukkue voitti vain kaksi Bundesliiga-ottelua. Sarjapaikan varmistuttua Stevens jätti seuran kauden jälkeen.


title: Huub Stevens

text: Lokakuussa 2015 Stevens palkattiin jälleen pelastamaan Bundesliiga-joukkue putoamiselta, kun TSG 1899 Hoffenheim valitsi hänet päävalmentajaksi. Stevensin sopimus ulottuu kauden loppuun, minkä jälkeen seuran valmennusvastuu siirtyy Julian Nagelsmannille. Stevens erosi tehtävästään helmikuussa 2016 terveyssyiden vuoksi.


title: Huub Stevens

text: 23. toukokuuta 2017 Stevens palasi entisen seuransa Rodan päävalmentajaksi kahden ottelun mittaisella sopimuksella. Stevensin tavoitteena on johdattaa Roda voittoon MVV Maastrichtista ratkaisevissa sarjakarsintaotteluissa. Roda voitti Stevensin johdolla MVV:n lopulta toisessa osaottelussa 1–0 ja säilytti tuloksen turvin pääsarjapaikkansa.


title: Agüimes

text: Agüimes on Gran Canarian itäosassa sijaitseva kunta, jonka pinta-ala on 79,28 km².


title: Agüimes

text: Agüimesin väkiluku on noin 24460 (ISTAC, 2004) ja väestötiheys 309,03/km².


title: Pierre (Etelä-Dakota)

text: Pierre on Etelä-Dakotan, Yhdysvaltojen keskilännessä sijaitsevan osavaltion, pääkaupunki (sijainti ). Se on perustettu 1880 ja ollut osavaltion pääkaupunki vuodesta 1889. Kaupungin pinta-ala on 33,7 km² ja väkiluku 14 072 (2009), asukastiheys on 411,5/km². Asukkaista 89% on valkoisia ja 8,5% alkuperäiskansojen edustajia, lisäksi on pienempiä väestöryhmiä kuten mustia ja latinoja (2000).


title: Artenara

text: Artenara on Gran Canarian länsiosassa sijaitseva kunta, jonka pinta-ala on 66,7 km².


title: Artenara

text: Artenaran väkiluku on noin 1 469 (ISTAC, 2004) ja väestötiheys 21,99/km².


title: Guitar Slim

text: Guitar Slim (oik. Eddie Jones, 10. joulukuuta 1926 Greenwood, Mississippi – 7. helmikuuta 1959 New York) oli amerikkalainen blues-kitaristi ja laulaja.


title: Guitar Slim

text: Eddie Jonesin äiti kuoli hänen ollessaan viiden vanha, eikä hän ollut koskaan kuullutkaan isästään. Jones joutui isoäitinsä huomaan eräälle plantaasille. Vapaa-aikanaan Jones esiintyi paikallisissa kapakoissa eri yhtyeiden laulajana, ja hänet tunnettiin myös etevänä tanssijana. Kahdeksantoistavuotiaana hän solmi ensimmäisen lyhyeksi jääneen avioliittonsa ja lähti armeijaan, jonka palveluksessa hän toimi Tyynellä valtamerellä.


title: Guitar Slim

text: Jones innostui nuorena kitaransoitosta. Suurimpina esikuvinaan hänellä oli teksasilaiset T-Bone Walker ja Clarence "Gatemouth" Brown. Vuoteen 1950 mennessä Jones oli jo ottanut käyttöönsä taiteilijanimen "Guitar Slim". Vuonna 1951 Guitar Slim levytti ensimmäiset neljä singleään, jotka eivät saaneet suurempaa menestystä. Seuraavana vuonna levytetty kappale, "Feeling Sad", sai aluetasolla jonkinasteista suosiota. Guitar Slimin tavaramerkkinä oli hurja lavaesiintyminen. Tässä suhteessa hänet on sijoitettu siihen blues-kitaristien jatkumoon, johon myös varhaisempi Charlie Patton sekä myöhemmät Buddy Guy ja Jimi Hendrix kuuluvat. Guitar Slimin esiintymiseen kuuluivat värikkäät vaatteet, värjätyt hiukset sekä mitä erilaisimmat lavatemput, kuten esimerkiksi yleisön keskelle ryntäily (pitkän kitarajohdon kanssa).


title: Guitar Slim

text: Guitar Slim edusti kitaristina varhaisia sähkökitaran käyttäjiä, ja hänen 1950-luvun levyissään on jo mukana jonkinasteista särösoundia. Laulajana hän otti useimpia muita blues-muusikoita enemmän vaikutteita gospel-musiikista, ja hänen äänenkäyttönsä on tähän liittyen varsin omaperäistä. Guitar Slimin kappaleet edustavat muiden aikansa blues-artistien tapaan sekä suoraviivaista bluesia että viihteellisempää rhythm and bluesia.


title: Guitar Slim

text: Vuonna 1953 levy-yhtiöt Atlantic Records ja Speciality kilpailivat Guitar Slimin saamisesta riveihinsä. Speciality voitti taiston, ja ensimmäisestä Specialitylle levytetystä singlestä tuli Guitar Slimin suurin menestys. Kappale oli Guitar Slimin itse laatima hidas blues-laulu, "Things that I Used to Do". Single pysyi R&B-levylistoilla 21 viikkoa, joista kuusi ykköspaikalla. Singlen myynti ylitti lopulta miljoonan kappaleen rajan.


title: Guitar Slim

text: Menestyksen myötä Guitar Slim lähti USA:n laajuiselle kiertueelle, jonka jälkeen hän asettui asumaan Louisianan Thibodeuxiin. Kahden seuraavan vuoden aikana ei kuitenkaan syntynyt yhtään uutta suurta hittiä, minkä vuoksi Speciality hylkäsi Guitar Slimin. Hän kuitenkin pääsi Atco-nimisen yhtiön riveihin, missä hän pysyi kuolemaansa asti. Seuraavan kahden vuoden aikana listoille nousseita Guitar Slimin singlejä ilmestyi neljä kappaletta.


title: Guitar Slim

text: Koko uransa aikana Guitar Slim oli ollut käyttänyt runsaasti alkoholia. Vuoden 1959 alussa hänellä oli alkoholiin liittyviä hengitysvaikeuksia, ja lääkäri käski häntä lopettamaan juomisen. Tuolloin Guitar Slim oli kiertueella yhtyeensä kanssa New Yorkissa. Seuraavana päivänä hän yllättäen kuoli hotellihuoneessaan keuhkokuumeeseen. Kuollessaan hän oli vasta 32-vuotias.


title: Guitar Slim

text: Ennenaikaisesta kuolemastaan huolimatta Guitar Slim on edelleen laajasti ihailtu blues-muusikko. Ray Charles sai häneltä inspiraatiota gospel-vaikutteiden yhdistämisessä populaarimusiikkiin. Muista aikalaisista ja myöhemmistä artisteista hänet ovat nimenneet vaikuttajakseen esimerkiksi Albert Collins, Chuck Berry, ja ZZ Topin Billy Gibbons, sekä Jimi Hendrix piti Slimia yhtenä esikuvanaan. Kappale "Things that I Used to Do" on noussut blues-standardin asemaan, ja sen on levyttänyt esimerkiksi Stevie Ray Vaughan toisella studioalbumillaan. Muita tunnettuja Guitar Slimin kappaleita ovat esimerkiksi "Well I Done Got Over It", "Story of My Life", "Trouble Don't Last", "Bad Luck Blues", "Guitar Slim", "Quicksand" ja "Sufferin' Mind".


title: Zeng Jinlian

text: Zeng Jinlian (26. kesäkuuta 1964 Kiina – 13. tammikuuta 1982) oli kaikkien aikojen pisin nainen, 248,3 senttimetriä pitkä. Hän oli neljävuotiaana jo 156 senttimetriä pitkä.


title: Zeng Jinlian

text: Zeng sairasti jättikasvuisuutta eli gigantismia eikä hän pystynyt seisomaan suorassa kieron selkärankansa vuoksi. Hän kuoli Hunanissa, Kiinassa 17-vuotiaana.


title: Frankfort

text: Frankfort on Yhdysvaltain Kentuckyn osavaltion pääkaupunki.


title: Frankfort

text: Kaupunki perustettiin vuonna 1780 ja siitä tuli osavaltion pääkaupunki 1792, samalla kun Kentucky liittyi Yhdysvaltoihin. Kaupunki on ilmeisesti saanut nimensä Frankfurt Am Mainista joka sijaitsee Saksassa.


title: Frankfort

text: Yhdysvaltojen Census Bureaun mukaan Frankfortin pinta-ala on 38,9 km² josta 38,2 km² maata ja 0,7 km² vettä. Veden osuus on 1,87 %.


title: Frankfort

text: Kaupungissa asui vuoden 2010 väestönlaskennassa 25 527 ihmistä. Kaupungin asukkaista 77,1 prosenttia on valkoisia ja 16,5 prosenttia mustia, latinoja on kolmanneksi eniten, 3,8 prosenttia asukkaista.


title: Arucas

text: Arucas on Gran Canarian pohjoisosassa sijaitseva kunta, jonka pinta-ala on 33,01 km².


title: Arucas

text: Arucasin väkiluku on noin 33701 (ISTAC, 2004) ja väestötiheys 1009,31/km².


title: Elsa

text: Elsa on naisen etunimi. Suomessa Elsan nimipäivä on 14. lokakuuta. Lokakuuhun 2017 mennessä nimi Elsa on Suomessa annettu 31 337 henkilölle.


title: Elsa

text: Elsa on lyhennelmä nimestä Elisabet, joka tarkoittaa hepreaksi ”Jumala on valani”.


title: Ateljee

text: Ateljee eli studio on taiteilijan työhuone. Studio-sanaa käytetään etenkin elokuvan, animaation, valokuvauksen, musiikin sekä radion ja televisiotyön yhteydessä. Kuvataiteessa, etenkin jos on kyse elävistä taiteilijoista, käytetään usein sanaa työhuone ranskalaisperäisen ateljeen sijasta. Ateljee-termiä käytetään myös valokuvaamoista sekä muodin, tekstiilitaiteen ja vaatetuksen alalla, toisinaan myös taidemyyntiliikkeistä ja gallerioista.


title: Ateljee

text: Ateljeeksi kutsuttiin alun perin kaikkia taidekäsityöpajoja, mutta varsinkin puusepänverstaita. Myöhäiskeskiajalta alkaen ateljee tai työhuone on tarkoittanut taiteilijan ja hänen oppilaidensa työskentelytilaa.


title: Ateljee

text: Kuvataiteilijan työhuoneen ihanne on korkeahko tila, jossa on suuret ikkunat pohjoiseen tai kattoikkunat. Suurin osa taiteilijoista työskentelee kuitenkin huomattavasti vaatimattomammissa pienissä tiloissa esimerkiksi entisissä tehdaskiinteistöissä tai asunnossaan.


title: Ateljee

text: Kuvanveisto, varsinkin monumentaalikuvanveisto, asettaa ateljeelle erityisvaatimuksia jo tilan koon ja korkeuden suhteen, joskin suuret veistostilaukset myös taloudellisesti mahdollistavat ateljeeksi suunniteltujen tilojen hankkimisen.


title: Firgas

text: Firgas on Gran Canarian pohjoisosassa sijaitseva kunta, jonka pinta-ala on 15,77 km².


title: Firgas

text: Firgasin väkiluku on noin 7060 (ISTAC, 2004) ja väestötiheys 479,62/km².


title: Matthew McGrory

text: Matthew McGrory (17. toukokuuta 1973 – 9. elokuuta 2005) oli yhdysvaltalainen näyttelijä, joka tuli tunnetuksi pituudestaan.


title: Matthew McGrory

text: McGrory syntyi West Chesterissä, Pennsylvaniassa ja opiskeli lakia Widenerin yliopistossa. Pituudensa ansiosta (229 senttimetriä) hän esitti usein jättiläisten rooleja monissa elokuvissa, kuten Big Fishissä. Guinnessin ennätysten kirjan mukaan hän oli pisin näyttelijä sekä hänellä oli pisin jalkaterä (46 senttimetriä), mikä ei ollut elefanttitaudin aiheuttama. McGory omisti myös maailman kookkaimmat kengät, hänen kenkiensä koko oli 80.


title: Matthew McGrory

text: McGrory asui tyttöystävänsä Melissa Davisin kanssa Sherman Oaksissa, Kaliforniassa. Hän kuoli, vain 32-vuotiaana, elokuussa 2005 luonnollisista syistä.


title: Syyrialais-ortodoksinen kirkko

text: Antiokian syyrialais-ortodoksinen kirkko on yksi orientaaliortodoksista kirkoista. Se katsoo jatkavansa apostoli Pietarin vuonna 37 perustaman Vähän-Aasian Antiokian seurakunnan ja patriarkaatin perinnettä. Aiemmin syyrialainen Antiokia on nykyisin Turkin aluetta, ja kirkon keskuspaikka on ollut vuodesta 1959 alkaen Syyrian Damaskoksessa .


title: Syyrialais-ortodoksinen kirkko

text: Kirkkoa johtaa keväästä 2014 alkaen "Antiokian ja koko Idän syyrialainen patriarkka" Ignatius Aphrem II Karim. Jäsenkuntaa on diasporassa olevien lisäksi Syyriassa, Libanonissa, Turkissa, Israelissa, Intiassa ja Latinalaisessa Amerikassa.


title: Syyrialais-ortodoksinen kirkko

text: Suurin jäsenmäärä kirkolla on Intiassa (1,2 miljoonaa), jossa Antiokian syyrialaisen patriarkan alainen Malankaran jakobiittinen syyrialais-ortodoksinen kirkko vaikuttaa Lounais-Intian Keralan maakunnassa. Sen paikallinen johtaja on katolikos Baselios Tuomas I. Se on yksi nk. tuomaskristittyjen kirkoista, jotka jatkavat alueelle jo ensi vuosisatojen aikana levinneen kristillisyyden perinnettä.


title: Syyrialais-ortodoksinen kirkko

text: Antiokian syyrialais-ortodoksisella kirkolla on Pohjois- että Etelä-Amerikassa vanhastaan seitsemän diasporassa olevien syyrialaisten arkkihiippkuntaa. Viime vuosina kirkkoon lukeutuvien määrä on kuitenkin kasvanut nopeasti Keski-Amerikassa, kun suuri määrä alkuperäisasukkaita, patriarkan mukaan jopa 800 000 aiemmin itsenäisen "Guatemalan uudistuneen ekumeenisen katolisen kirkon" jäsentä, on siirtynyt katolisen kirkon vaikutuspiiristä orientaaliortodoksisuuden yhteyteen Guatemalassa, Etelä-Meksikossa ja Yhdysvaltain lännessä. Samaan aikaan myös varsinaiset ortodoksiset kirkot ovat kasvaneet voimakkaasti Latinalaisessa Amerikassa.


title: Çesk Zadeja

text: Çesk Zadeja (1927 Shkodër – 1997 Rooma, Italia) oli albanialainen säveltäjä. Hän sävelsi muun muassa useita pianokappaleita. Niiden ohella hänet tunnetaan sinfonioiden ja oopperoiden säveltäjänä. Zadeja sävelsi myös musiikin muutamaan albanialaiseen elokuvaan. Zadeja kuoli roomalaisessa sairaalassa, mutta hänet haudattiin Albaniaan.


title: Olhavan rautatieasema

text: Olhavan rautatieasema () oli kesäkuuhun 2004 saakka Suomen rataverkon liikennepaikka rataosalla . Asema sijaitsi Iin kunnan Olhavan kylässä suunnilleen Oulun ja Kemin välisen rataosuuden puolivälissä. Etäisyyttä Helsinkiin Haapamäen ja Seinäjoen kautta oli 805,5 kilometriä. Liikennepaikka lakkautettiin vuonna 2004, kun uusi Olhavan ja Kuivaniemen liikennepaikkoja korvaava Myllykankaan rautatieasema otettiin käyttöön.


title: Olhavan rautatieasema

text: Kaupalliset henkilö- ja tavaraliikenteen pysähdykset Olhavassa päättyivät 27.5.1990, kun lättähatut poistuivat liikenteestä. Tämän jälkeen Olhava toimi vain liikenteenhoidollisena liikennepaikkana.


title: Olhavan rautatieasema

text: Puolivälin asemana Olhava oli miehitettynä liikenteenhoidollisten syiden vuoksi suuren osan vuorokaudesta. Suurin osa Oulun ja Kemin välillä kulkevien junien kohtaamisista tapahtui Olhavassa.


title: Olhavan rautatieasema

text: Olhavan ratapiha muodostui pääraiteen lisäksi kahdesta sivuraiteesta, joita voitiin käyttää junien kohtaamiseen. Näiden raiteiden lisäksi ratapihalla oli vielä neljäs raide, jota käytettiin kuormausraiteena. Ratapiha sijaitsi osittain kaarteessa. Tiukkojen kaarteiden vuoksi Olhavan ohittaville junille oli asetettu nopeusrajoituksia. Radan kaarteisuus myös esti ratapihan jatkamisen rataosan siirtyessä kauko-ohjaukseen. Sähköistys- ja parannustöiden yhteydessä ratapiha purettiin ja kaarteita loivennettiin.


title: Olhavan rautatieasema

text: Olhavan liikennepaikalle asennettiin jo varhaisessa vaiheessa kampiasetinlaite sekä liikennepaikkaa suojaavat siipiopastimet. Ratapihalla sattui 3. heinäkuuta 2000 ratatyön yhteydessä onnettomuus, jossa loukkaantui kolme ihmistä. Ratapihan molemmissa päissä oli tasoristeykset, jotka korvattiin 2011 ratapihan keskelle tulleella tasoristeyksellä aseman tavaramakasiinin vieressä. Näin kaarrepaikoissa sijaitsevat ylityspaikat korvautuivat turvallisemmalla ylityspaikalla.


title: Olhavan rautatieasema

text: Olhavan alkuperäinen Bruno Granholmin suunnittelema puinen asemarakennus purettiin huonokuntoisena 1978 ja siirrettiin muualle. Asemarakennus korvattiin pienellä punatiilisellä rakennuksella. Alkuperäinen tavaramakasiini on edelleen olemassa, joskin tavaran kuormauslaituri on purettu, sekä aseman kellari nykyisen tiiliaseman takana. Asemapäällikön talo talousrakennuksineen on purettu. Olhavan rautatiesillan kupeessa on hieman muunneltuna pumppumiehen talo.


title: Olhavanjoki (Ii)

text: Olhavanjoki tai Olhavajoki on 29 kilometrin pituinen joki, joka virtaa Iin kunnan alueella. Joen alkulähde kunnan itäosassa sijaitseva Kaihuajärvi, josta se laskee Perämereen. Joen putouskorkeus on 76,5 metriä ja keskivirtaama 3,5 m³/s. Joen varrella sijaitsevat Yli-Olhavan, Väli-Olhavan sekä lähellä jokisuuta Olhavan kylät.


title: Olhavanjoki (Ii)

text: Jokea on ruopattu 1975–1976 tulvien, ojituksen helpottamisen sekä viljelypinta-alan lisäämisen vuoksi. Ruoppauksen vuoksi joen suosto- ja suvantoalueet ovat muuttuneet merkittävästi. Suvanto-osuuksien vedentilavuus on pienentynyt ja vedenpinta on laskenut jopa kahdella metrillä.


title: Porvoon maalaiskunta

text: Porvoon maalaiskunta (lyh. Porvoon mlk, ) oli Itä-Uudellamaalla sijainnut Suomen kunta. Porvoon kaupungista ja Porvoon maalaiskunnasta muodostettiin vuoden 1997 alussa uusi Porvoon kaupunki.


title: Porvoon maalaiskunta

text: Porvoon maalaiskunta oli Porvoon kaupungin maalaiskunta. Se sijaitsi Porvoon kaupungin ympärillä Porvoon seutukunnassa nykyisen Itä-Uudenmaan maakunnan alueella Uudenmaan läänissä. Muut naapurikunnat olivat Askola, Myrskylä, Pernaja, Pornainen ja Sipoo. Porvoon maalaiskunnan maapinta-ala oli ennen lakkautustaan 635,3 neliökilometriä (1.1.1996) ja väkiluku 22 160 henkeä (31.12.1995), joista 37,3 prosenttia oli ruotsinkielisiä. Porvoon maalaiskunta oli kaksikielinen, kuten Porvoon kaupunki nykyään. Porvoon maalaiskunnalla ei ollut omaa evankelis-luterilaista seurakuntaa, vaan sillä ja Porvoon kaupungilla oli yhteiset suomenkielinen seurakunta ja ruotsinkielinen tuomiokirkkoseurakunta.


title: Porvoon maalaiskunta

text: Porvoon maalaiskunnassa ja Porvoon kaupungissa järjestettiin 28. tammikuuta 1996 kansanäänestys kuntaliitoksesta. 55,9 prosenttia Porvoon maalaiskunnan äänestäneistä ja 63,6 prosenttia Porvoon kaupungin äänestäneistä kannatti kuntaliitosta. Porvoon maalaiskunnassa äänestysprosentti oli 72,2 ja Porvoon kaupungissa 62,4. Vaalitulosten mukaisesti Porvoon maalaiskunta muodosti silloisen Porvoon kaupungin kanssa 1. tammikuuta 1997 uuden kunnan nimeltä Porvoon kaupunki.


title: Porvoon maalaiskunta

text: Porvoon maalaiskunnan alueen suurimmat taajamat ovat Estbacka, Gammelbacka, Hamari ja Tolkkinen. Kilpilahdessa sijaitsee valtakunnallisesti merkittävä öljynjalostamo sekä syväsatama. Myös Tolkkisten saha on alueelle merkittävä yritys. Näiden lisäksi alueella sijaitsee useita historiallisia kartanoita, joista tunnetuimmat ovat Haikon kartano, Kiialan kartano ja Sannäsin kartano. Porvoon maalaiskunnan alueella on myös paljon kesäasutusta.


title: Porvoon maalaiskunta

text: Pellingin saaristossa sijainnut, vuonna 1835 rakennettu ja nykyisin raunioina oleva, ulkomuodoltaan pyöreä Glosholmin majakka on ollut Tove Janssonin kirjojen Muumitalon esikuva. Janssonilla oli kesämökki Porvoon ulkosaaristossa.


title: Porvoon maalaiskunta

text: Ali-Vekkoski (Söderveckoski), Anttila, Emäsalo (Emsalö), Eestinmäki (Estbacka), Gammelbacka, Hamari, Ilola (Illby), Kardrag, Kerkkoo (Kerko), Kråkö, Kulloo (Kullo), Mikkelinkylä (Mickelsböle), Mustijoki, Pellinki (Pellinge), Tolkkinen (Tolkis), Uddas, Vessölandet, Voolahti (Vålax) ja Yli-Vekkoski (Överveckoski).


title: Eugène Eyraud

text: Eugène Eyraud (1820 Saint-Bomet – 19. huhtikuuta 1868 Rapa Nui) oli ranskalainen lähetyssaarnaaja, joka tunnetaan parhaiten Pääsiäissaaren tutkijana. Hän oli ensimmäinen Pääsiäissaarelle lähetetty lähetyssaarnaaja. Eyraud löysi rongorongo-kirjoitukset ensimmäisenä eurooppalaisena 1860-luvulla.


title: Eugène Eyraud

text: Eyraud syntyi Ranskassa, mutta hän asettui myöhemmin Valparaísoon, Chileen. Sieltä hän lähti 1860-luvun alussa Pääsiäissaarelle, jossa hän kuoli vuonna 1868 tuberkuloosiin.


title: Romy Schneider

text: Romy Schneider, oikealta nimeltään "Rosamarie Magdalena Albach-Retty", () oli saksalainen näyttelijä. Hänet muistetaan erityisesti pääroolistaan "Sissi"-elokuvasarjassa.


title: Romy Schneider

text: Romy Schneider syntyi Saksan miehittämässä Itävallassa näyttelijäperheeseen: hänen vanhempansa Wolf Albach-Retty ja Magda Schneider olivat molemmat näyttelijöitä, samoin kumpikin isoäiti Rosa Albach-Retty ja Maria Schneider. Erottuaan miehestään 1945 Magda Schneider alkoi ajaa tyttärensä näyttelijänuraa. Romy Schneider teki elokuvadebyyttinsä 1953 länsisaksalaisessa elokuvassa "Sireenien kukkiessa". Vuonna 1955 valmistui "Sissi"-trilogian avaava elokuva "Sissi", jossa teini-ikäisellä Schneiderilla oli päärooli. Voimakkaasti romantisoitu elokuvasarja perustuu löyhästi Itävallan keisarinnan Elisabetin nuoruusvuosiin. Trilogia teki Romy Schneiderista maailmankuulun tähden, ja Sissin rooli leimasi häntä koko hänen loppuelämänsä ajan. Nuoren näyttelijän äiti Magda esiintyi monessa tyttärensä varhaisessa elokuvassa, niin myös "Sissi"-sarjassa ruhtinatar Ludovikana.


title: Romy Schneider

text: Ensimmäisen ranskalaiselokuvansa "Christine" (1958) kuvauksissa Schneider rakastui vastanäyttelijäänsä, ranskalaiseen Alain Deloniin, ja he kihlautuivat 1959. Noina vuosina näyttelijä myös kotiutui Ranskaan. Vaikka kihlaus purkautui muutamaa vuotta myöhemmin, he näyttelivät yhdessä useissa elokuvissa vielä suhteen kariutumisen jälkeenkin, muun muassa eroottisessa trillerissä "Vaarallinen loma" (1969) ja Joseph Loseyn ohjaamassa "Trotskin salamurhassa" (1972).


title: Romy Schneider

text: 1960-luvulla Schneider kokeili siipiään myös Hollywoodissa, jossa hänen Sissi-leimansa kuitenkin haittasi uran kehittymistä. Hän näytteli Jack Lemmonin kanssa elokuvassa "Vuoroin vieraissa" (1964) sekä Woody Allenin ja Peter O’Toolen kanssa elokuvassa "Hei, Pussycat!" (1965). Ranskassa Schneider kuitenkin menestyi ja sai muun muassa kaksi parhaan näyttelijättären César-palkintoa. 1970-luvulla Romy Schneider teki etupäässä vakavia draamarooleja, joskaan kaikkia hänen elokuvavalintojaan ei pidetä onnistuneina.


title: Romy Schneider

text: Huolimatta menestyksekkäästä näyttelijäurastaan Romy Schneider oli yksityiselämässään onneton. Hänen kaksi avioliittoaan olivat epäonnistuneita ja päättyivät eroon. Liitosta saksalaisen näyttelijän Harry Meyenin kanssa vuosina 1966–1975 syntyi poika David (1966–1981). Meyen teki itsemurhan nelisen vuotta avioeron jälkeen. Vuonna 1975 Schneider meni naimisiin henkilökohtaisen sihteerinsä Daniel Biasinin kanssa, ja heille syntyi vuonna 1977 tytär, näyttelijä Sarah Magdalena Biasini.


title: Romy Schneider

text: Sensaatiolehdistö seurasi Schneiderin elämää aktiivisesti, eikä hän välttämättä ollut saamastaan huomiosta pahoillaan. Näyttelijä muun muassa otatti 36-vuotiaana itsestään sarjan eroottisia valokuvia todistaakseen yhä olevansa kaunis. Schneider itse tiivisti huomiohakuisuutensa perusteet seuraavasti: ”En kykene mihinkään elämässä mutta mihin tahansa valkokankaalla.” Schneider kärsi alkoholismista ja lääkkeitten väärinkäytöstä, ja alkoholiongelma vain paheni hänen poikansa Davidin kuoltua onnettomuudessa 1981. Näyttelijä peilasi ongelmaansa valkokankaalla pienessä roolissa alkoholisoituneena naisena Claude Sautet’n elokuvassa "Mado" (1976). Karikkoinen yksityiselämä toi Schneiderille Saksassa lisänimen ”tuskan kuningatar” () Lisänimeen sisältyy viittaus nimitykseen ”sydänten kuningatar” (Königin des Herzens), jota Frans Joosef käyttää "Sissi"-elokuvassa: ”Teillä on jotain enemmän, teillä on kansalaisten sydämet. Olette sydänten kuningatar.”


title: Romy Schneider

text: Romy Schneider kuoli 43-vuotiaana kotonaan Pariisissa. Viralliseksi kuolinsyyksi ilmoitettiin sydänkohtaus.


title: Nostalgia

text: Nostalgia tarkoittaa menneen ikävöintiä, kaihoa ja haikeutta. Nostalgiaan liittyy usein menneen aikakauden ihannointia. Sananmukainen merkitys sanalle "nostalgia" on koti-ikävä, kotimaan kaipuu. Se on johdettu kreikan kielen sanoista "nostos", kotiinpaluu ja "algos", tuska.


title: Jevgenija Medvedeva-Arbuzova

text: Jevgenija Vladimirovna Medvedeva-Arbuzova (ven. Евгения Владимировна Медведева-Арбузова, s. 4. heinäkuuta 1976 Kontupohja, Karjalan ASNT, Neuvostoliitto) on Venäjää edustanut maastohiihtäjä. Kansallisuudeltaan hän on karjalainen.


title: Jevgenija Medvedeva-Arbuzova

text: Venäjän maajoukkueeseen Medvedeva-Arbuzova on kuulunut vuodesta 2001 lähtien. Hän voitti Oberstdorfin MM-hiihdoissa 2005 Venäjän viestijoukkueessa hopeaa ja oli 10 kilometrin vapaan hiihtotavan kilpailussa kymmenes. Torinon talviolympialaisissa 2006 hän hiihti takaa-ajokilpailussa pronssille ja voitti viestijoukkueessa olympiakultaa. Liberecin MM-kisoissa 2009 Medvedeva-Arbuzova saavutti 30 kilometrin vapaan kilpailussa hopeaa. Vancouverin olympialaisissa 2010 hän oli 10 kilometrin vapaan kilpailussa ja viestissä seitsemäs.


title: Jevgenija Medvedeva-Arbuzova

text: Ensimmäisen ja toistaiseksi ainoan maailmancupin osakilpailuvoittonsa Medvedeva-Arbuzova saavutti 12. helmikuuta 2005 Reit im Winklistä kymmenen kilometrin vapaan hiihtotavan kilpailusta. Lisäksi hän on ollut kahdesti toinen ja kerran kolmas sekä ollut kerran voittamassa parisprinttiä ja viestikilpailua (kauden 2007–2008 jälkeen).


title: Jevgenija Medvedeva-Arbuzova

text: Hänen sukunimensä kirjoitetaan toisinaan virheellisesti muodossa "Abruzova". Medvedeva-Arbuzova asuu Pietarissa.


title: Mikael Hakim

text: Mikael Hakim: kymmenen kirjaa Mikael Carvajalin eli Mikael El-Hakimin elämästä vuosina 1527–38 hänen tunnustettuaan ainoan Jumalan ja antauduttuaan Korkean Portin palvelukseen on Mika Waltarin historiallinen romaani vuodelta 1949. Se on Mikael Karvajalan jatko-osa, jossa turkulaissyntyinen Mikael Karvajalka seikkailee Osmanien valtakunnassa kasvattiveljensä Antti Tykinvalajan kanssa vuosina 1527–1538.


title: Mikael Hakim

text:
Waltarilla oli tarkoitus kirjoittaa myös kolmas osa Mikaelin seikkailuista, joka olisi sijoittunut Intiaan ja Kiinaan sekä Etelä-Amerikkaan Pizarron jäljille. Waltari oli pohjustanut tätä jo ensimmäisessä osassa niin, että kuningas Kaarle V lahjoitti hänelle hänen ansioistaan valtavan määrän maata Etelä-Amerikasta.
Mikael Karvajalka, opportunismiin taipuvainen älykkö ja selviytyjä, sekä hänen kasvinveljensä, hieman yksinkertainen voimamies Antti Tykinvalaja lähtevät Venetsiasta pyhiinvaellusmatkalle Palestiinaan. Matka saa dramaattisen käänteen, jonka seurauksena Mikael ja Antti kääntyvät kristinuskosta islaminuskoon. Mikael, Antti ja laivalta seurueeseen liittynyt Giulia joutuvat orjiksi. Heidän matkansa kulkee Pohjois-Afrikan kaupunkien kautta osmanien pääkaupunkiin Istanbuliin. Mikaelista tulee puolivahingossa laillistettu lääkäri, "hakim".


title: Mikael Hakim

text: Waltari kuvaa kristinuskon ja islaminuskon välistä taistelua, niin ulkoisesti historiallisina tapahtumina, kuin Mikaelin sisäisenä uskonnollisena pohdiskeluna. Vertaillessaan kahta uskontoa, hän painottaa niiden yhteistä historiaa. Lukuisista juonitteluista keskeisin on suurvisiiri Ibdrahimin ja sulttaani Suleimanin orjattaren Roxelanan (Khurrem-sultana) välinen valtataistelu. Suurvisiirin suosioon päässyt Mikael kohoaa huomattavaan asemaan sulttaanin hovissa, ja joutuu valtataistelun hengenvaaralliseen ytimeen.


title: Mikael Hakim

text: Romaanissa kuvitteelliset tapahtumat nivoutuvat historiallisiin tapahtumiin. Sotakuvauksia on paljon, sodat vievät päähenkilöitä Wienistä Bagdadiin. Kristittyjä vastaan taistellessaan suomalaiset renegaatit Mikael ja Antti joutuvat sisimmässään tilanteeseen, jossa ei ole yksiselitteistä me-vastaan-he -asetelmaa. Merisotien yhteydessä Waltari esittelee historialliset henkilöt Khaireddin Barbarossan (n. 1475–1546) ja Andrea Dorian (1466–1560). Kirja on hyvin väkivaltainen, kauloja katkotaan ja miekat heiluvat. Mukana on myös paljon huumoria, ja usein erityisesti varsin mustaa huumoria.


title: Mikael Hakim

text:
Giuliasta paljastuu uusia puolia pitkin tarinaa. Hän lumoaa Mikaelin ja heidän välilleen kehittyy monimutkainen viha-rakkaussuhde. Mikael joutuu tekemisiin myös salaperäisen geomailerien veljeskunnan kanssa. Antti Tykinvalaja poistuu väliin omille teilleen, kuten Mikael Karvajalassakin. Ongelmat alkoholin suhteen määräävät paljolti hänen kohtaloitaan. Antin kautta Waltari kuvailee niin ikään mielen järkkymistä. Mikaelin mainio Rael-koira seuraa isäntäänsä uskollisesti. Lopulta Rael pääsee varsin hyvään asemaan.
Waltari on käyttänyt kerronnassaan hänelle ominaista minä-muotoa. Romaani on käännetty useille kielille. Waltarin teosta on viime aikoina verrattu Orhan Pamukin läpimurtoteokseen Valkoinen linna ("Beyaz Kale", 1985), joka myös on historiallinen romaani teemoina länsimaisen ja itämaisen kulttuurin kohtaaminen ja vastakkaisuus.


title: Radagast

text: Radagast Ruskea (quenyaksi Aiwendil, ’Se joka rakastaa lintuja’) oli yksi "istarista", velhoista, J. R. R. Tolkienin luomassa Keski-Maassa.


title: Radagast

text: Radagast lähti Amanista Curumon (Sarumanin) kanssa Yavannan pyynöstä. Istari lähetettiin Keski-Maahan suojelemaan sitä Sauronin kasvavalta mahdilta, mutta Radagast ihastui eläimiin ja lintuihin, joita Keski-Maassa asui ja hylkäsi haltiat ja ihmiset ja vietti aikansa metsänelävien keskuudessa. Tästä hän sai nimensä, joka adûnaicissa, Númenorin kielessä, tarkoittaa ’eläintenhoivaajaa’. Radagast muutti asumaan Suureen Vihermetsään (myöh. Synkmetsä), Otavankalteen ja Vanhan Metsätien välille, paikkaan, jonka hän nimesi Rhosgobeliksi.


title: Radagast

text: Radagast esiintyy Peter Jacksonin ohjaamissa "Hobitti"-elokuvissa, joissa häntä esittää Sylvester McCoy. Hänellä on ruskea kaapu ja parta sekä hiuksissaan linnunpesä. Hän kulkee myös reellä, jota vetävät suurikokoiset jänikset.


title: Lykantropia (sairaus)

text: Lykantropia () on psykiatrinen sairaus, jota sairastava henkilö kokee joko olevansa eläin tai olevansa muuttumassa eläimeksi. Muutos tapahtuu kuitenkin vain sairaan mielessä. Sairaus on saanut nimensä tarujen ”lykantropia”-tilasta, jossa ihmissuden pureman tai noituuden seurauksena ihminen muuttui ihmissudeksi. On esitetty, että ihmissusi-myytti on saanut alkunsa tästä sairaudesta.


title: Lykantropia (sairaus)

text:
"McLean Hospitalissa" tehdyssä tutkimuksessa lykantropialle luokiteltiin seuraavia tunnistettavia oireita:
Lykantropiaa ei siksi ole spesifioitu kokemukseksi pelkästä ihmisestä sudeksi -muuttumisesta, vaan lykantropiaan voi liittyä muodonmuutoskokemus laajempaan kirjoon eläimiä tai olentoja:
Lykantropiatapauksia on listattu, ja vain pieni osa on sudeksi tai koiraksi muuttumisia. Myös muutoksia kissaksi, hevoseksi, linnuksi ja tiikeriksi on listattu, mutta myös sammakoksi tai mehiläiseksi on koettu muututtavan.
Tapaustutkimuksessa vuodelta 1989 lykantropiaa sairastava henkilö koki sarjan muutoksia; hän koki muuttuvansa ihmisestä koiraksi, hevoseksi ja lopulta kissaksi ennen kuin hoito sai hänet taas kokemaan itsensä ihmiseksi.


title: Lykantropia (sairaus)

text: Lykantropia on harvinainen tila, jonka syiksi on esitetty jotain toista psykoottista tilaa, kuten skitsofreniaa, kaksisuuntaista mielialahäiriötä tai kliinistä masennusta. On myös esitetty, että tietyt neurologiset ja kulttuurilliset vaikutukset altistavat kokemukseen muodonmuutoksesta.


title: Karjala (täsmennyssivu)

text: Karjala tarkoittaa seuraavia:Aihepiiriin liittyvät myös seuraavat:


title: Martti Sinisalmi

text: Martti Sinisalmi (s. 6. kesäkuuta 1941, Kauhava) on suomalainen Porin entinen pitkäaikainen kaupunginjohtaja. Puoluetaustaltaan hän on sosiaalidemokraatti. Sinisalmi toimi Porin kaupunginjohtajana vuosina 1975–2004 29 vuoden ajan. Hän jäi virasta eläkkeelle vuonna 2004. Tämän jälkeen hän toimi vuosina 2004–2008 Porin yliopistokeskuksen johtajana. Vuonna 2010 Sinisalmelle myönnettiin kaupunkineuvoksen arvonimi.


title: Martti Sinisalmi

text: Sinisalmi on hallintotieteiden tohtori. Hän on väitellyt Tampereen yliopistolla aiheesta ”Suomen kaupunkien keskushallinto 1927–1998”.


title: Poitiers

text: Poitiers [pwatje] on Viennen departementin pääkaupunki Länsi-Ranskassa. Poitiers on maataloustuotteiden ja viinin kauppakeskus, ja lisäksi siellä on graafista, mekaanista ja kemianteollisuutta. Kaupungissa on 88 776 asukasta (2006).


title: Poitiers

text: Kaupungilla on pitkä ja merkittävä historia. Poitiers oli kelttiheimo piktonien pääkaupunki, ja se tunnettiin roomalaisajalla nimellä Limonum Pictonum. Kaupungin lähellä käytiin Toursin taistelu, jossa Kaarle Martel kukisti maurit vuonna 732. Lisäksi vanhassakaupungissa on useita rakennusmuistomerkkejä, kuten Saint-Jeanin kastekirkko 600-luvulta, Notre-Dame-la-Grande 1100-luvulta ja oikeuspalatsi 1300-luvulta. Kaupunkiin perustettiin yliopisto vuonna 1431.


title: Aino-Maija Luukkonen

text: Aino-Maija Luukkonen (s. 14. lokakuuta 1958 Pyhämaa) on Porin nykyinen kaupunginjohtaja. Hän on toiminut virassa vuodesta 2004 lähtien. Koulutukseltaan Luukkonen on valtiotieteen lisensiaatti. Puoluetaustaltaan hän on sosiaalidemokraatti ja on naimisissa Harjavallan kaupunginjohtajana 1970- ja 1980-luvuilla toimineen maakuntaneuvos Antti Koskisen kanssa. Luukkonen haki Oulun kaupunginjohtajan virkaa marraskuussa 2006, muttei kuitenkaan tullut valituksi tehtävään.


title: Aino-Maija Luukkonen

text: Ennen siirtymistään Porin kaupunginjohtajaksi Luukkonen toimi:


title: Rennes

text: Rennes (galloksi "Resnn", ) on Ille-et-Vilainen departementin sekä Bretagnen 209 860 asukkaan (2012) pääkaupunki Ranskassa. Siellä on mekaanista, elektronista, graafista ja autoteollisuutta. Kaupungin ensimmäinen yliopisto perustettiin vuonna 1735. Sen lisäksi kaupungissa ovat muun muassa rautatieristeys, arkkipiispanistuin ja oikeuspalatsi, joka on rakennettu 1618–1654.


title: Rennes

text:
Ranskan lisäksi seudulla puhutaan bretonia ja galloa.
Jalkapallojoukkue Stade Rennais pelaa Ranskan pääsarjassa.


title: Aimo Halila

text: Aimo Oskari Halila (9. marraskuuta 1912 Lahti – 15. tammikuuta 1998 Helsinki) oli suomalainen historioitsija ja professori, joka tunnetaan erityisesti sosiaali- ja kulttuurihistorian tutkijana.


title: Aimo Halila

text: Aimo Halila kirjoitti ylioppilaaksi Lahden lyseosta vuonna 1931 ja valmistui 1935 filosofian kandidaatiksi Helsingin yliopistosta. Historian tohtoriksi hän väitteli 1942 väitöskirjalla "Suomen kaupunkien kunnallishallinto 1600-luvulla". Halila työskenteli 1950–1954 Yhteiskunnallisen korkeakoulun (nyk. Tampereen yliopisto) ensimmäisenä historian professorina, ja 1954–1975 Helsingin yliopiston Suomen ja Skandinavian historian henkilökohtaisena ylimääräisenä professorina.


title: Aimo Halila

text: Halilan ensimmäinen julkaistu teos "Iitin historia" (1939, toinen osa 1966) oli Suomen ensimmäisiä moderneja pitäjänhistorioita, joissa oli siirrytty tapahtumien kuvailusta syvempään sosiaali- ja yhteiskuntahistorialliseen analysointiin. Hänen pääteoksenaan pidetään neliosaista "Suomen kansakoululaitoksen historiaa" (1949–1950), ja huomattavia myöhempiä teoksia olivat muun muassa "Pohjois-Pohjanmaa ja Lappi 1721–1775" (1954) sekä "Tanskan ja Norjan historia" (1972). Halilan laajaan tuotantoon kuuluu myös lukuisia kaupunki- ja järjestöhistorioita sekä elämäkertoja. Suomalaisen historiankirjoituksen klassikoksi muodostuneeseen "Suomen historian käsikirjaan" (1948) hän kirjoitti 1600-luvun osuuden.


title: Aimo Halila

text: Aimo Halilan veli oli oikeustieteen professori Jouko Halila.


title: Heikki Koski

text: Heikki Juhani Koski (s. 24. kesäkuuta 1940 Halikko) on suomalainen entinen maaherra, ministeri ja Alkon pääjohtaja.


title: Heikki Koski

text: Hän on toiminut Porin apulaiskaupunginsihteerinä 1965–1968, apulaiskaupunginjohtajana 1968–1970 ja kaupunginjohtajana vuosina 1970–1975. Yleisradion TV2 teki vuonna 1975 hänestä Kasvo-ohjelmaan haastattelun , jossa käsiteltiin muun muassa hänen uraansa Porissa.


title: Heikki Koski

text: Heikki Koski toimi sisäasiainministerinä Keijo Liinamaan virkamieshallituksessa vuonna 1975, Oy Alko Ab:n vähittäismyyntijohtajana 1975–1982 sekä pääjohtajana 1982–1994. Vuonna 1997 Heikki Koskesta tuli Länsi-Suomen läänin ensimmäinen maaherra. Hän jäi eläkkeelle maaherran virasta vuonna 2003. Heikki Kosken puoliso on teatteritieteen professori Pirkko Koski.


title: Rauno Saari

text: Rauno Saari (s. 6. syyskuuta 1946 Kisko) on suomalainen virkamies, joka toimi vuosina 2003–2009 Länsi-Suomen läänin maaherrana ja 2009–2012 Lounais-Suomen aluehallintoviraston ylijohtajana. Saari on valmistunut valtiotieteen maisteriksi Turun yliopistosta vuonna 1971. Vuonna 2005 hänet promovoitiin Turun kauppakorkeakoulun promootiossa kauppatieteiden kunniatohtoriksi.


title: Rauno Saari

text: Ennen Länsi-Suomen läänin maaherran virkaan nimittämistä Saari on toiminut muun muassa kauppa- ja teollisuusministeriön poliittisena sihteerinä 1984–1985, Valtioneuvoston kanslian valtiosihteerinä 1995–2003, Raision kaupungin kaupunginjohtajana 1988–2003, josta virkavapaalla 1995–2003, ja Turun ja Porin lääninhallituksessa sosiaali- ja terveysosaston osastopäällikkönä.


title: Rauno Saari

text: Saari on ollut yhteiskunnallisesti merkittävissä luottamustehtävissä, kuten Liikenneturvan hallituksen puheenjohtajana vuodesta 2004 ja Valtion asuntorahaston johtokunnan puheenjohtajana vuodesta 2005.


title: Rauno Saari

text: Valtioneuvosto nimitti 22. joulukuuta 2009 Lounais-Suomen aluehallintoviraston ylijohtajaksi Rauno Saaren. Hänen oli tarkoitus jäädä virastaan eläkkeelle lokakuun lopussa 2014, Saari anoi kuitenkin eroa virasta keväällä 2012 jäädäkseen vanhuuseläkkeelle 1. heinäkuuta 2012.


title: Rauno Saari

text: Saari nimettiin Vuoden Unikeoksi 2009 Naantalin hyväksi tehdystä työstä.


title: Rauno Saari

text: Saari törmäsi humaltuneena autollaan joulukuussa 2013 Naantalin Rymättylässä toiseen autoon ja pakeni paikalta. Saari tuomittiin keväällä 2014 kolmen kuukauden ehdolliseen vankeusrangaistukseen törkeästä rattijuopumuksesta, liikenneturvallisuuden vaarantamisesta ja liikennerikkomuksesta. Lisäksi hän sai sakkoja 3 270 euroa ja ajokieltoa.


title: The Re-Invention Tour

text: The Re-Invention Tour oli yhdysvaltalaisen poplaulaja Madonnan vuoden 2004 toukokuussa alkanut, seitsemän maata käsittänyt konserttikiertue, joka sisälsi musiikkia hänen uransa alkupäästä aivan viimeisimpiin, vuoden 2003 "American Life" -albumin tuotoksiin. Konsertit pidettiin 20 eri kaupungissa, esityksiä oli yhteensä 56 kappaletta ja ne keräsivät yhteensä arviolta 880 000 katsojaa. Kiertuetta pidetään vuoden 2004 menestyksekkäimpänä noin 124,5 miljoonan dollarin tuotollaan.


title: The Re-Invention Tour

text: Kiertueesta kuvattiin paloja niin musiikkiesityksistä kuin backstage -tunnelmistakin "I'm Going to Tell You a Secret" -dokumenttiin.


title: The Re-Invention Tour

text: Kiertueen aikatauluun kuului aluksi myös konsertit Tel Avivissa, Moskovassa ja Helsingissä, mutta ne peruttiin.


title: Edgar Pierre Jacobs

text: Edgard Félix Pierre Jacobs (30. maaliskuuta 1904, Bryssel, Belgia – 20. tammikuuta 1987) tunnetaan paremmin kirjailijanimellään Edgar P. Jacobs. Hän oli belgialainen sarjakuvan tekijä (kirjoittaja ja piirtäjä). Hänen tunnetuin sarjakuvansa oli "Blake ja Mortimer." Hän myös teki yhteistyötä Hergén kanssa. Jacobsia pidetään yhtenä tärkeimmistä ns. "ligne claire" (selkeä viiva) -tyylisuunnan edustajista sarjakuvissa.


title: Edgar Pierre Jacobs

text: Jacobs valmistui vuonna 1919 kaupallisesta oppilaitoksesta, jonne hänen vanhempansa olivat hänet lähettäneet. Sieltä valmistuttuaan hän vannoi itselleen, ettei koskaan tekisi toimistotöitä. Hän piirsi vapaa-aikanaan, mutta keskitti suurimman osan huomiostaan musiikin ja draaman opiskeluun. Vuonna 1929 hän sai Belgian valtion vuosipalkinnon klassillisesta laulusta. Talodellisesti ajat olivat kuitenkin vaikeat, koska suuri lama iski täydellä voimalla Brysselin taidepiireihin.


title: Edgar Pierre Jacobs

text: Laulettuaan baritonina oopperassa vuosina 1919–1940 Jacobs ryhtyi lopulta kokopäivätoimiseksi piirtäjäksi. Hän teki mainoksia ja kuvitusta aikakauslehti "Bravoon" vuoteen 1946 saakka. Julkaisu oli suosittu ja sen levikki oli parhaimmillaan 300 000.


title: Edgar Pierre Jacobs

text: Kun toisen maailmansodan aikaiset saksalaiset miehitysjoukot Belgiassa estivät hankkimasta jatkoa amerikkalaiseen sanomalehtisarjakuvaan Flash Gordon, Jacobsia pyydettiin kirjoittamaan ja piirtämään sarja loppuun. Saksalainen sensuuri kielsi senkin parin viikon kuluessa. Jacobs julkaisi lopulta "Bravossa" ensimmäisen jatkosarjakuvansa, "Le Rayon U", joka oli pitkälti hyvin samantyylinen kuin Flash Gordon.


title: Edgar Pierre Jacobs

text: Hänestä tuli hyvä ystävä Hergén kanssa ja hän auttoi vuonna 1943 albumien "Tintti Afrikassa", "Tintti Amerikassa"," Kuningas Ottokarin valtikka" ja "Sininen Lootus" uudelleenpiirtämisessä. Sen jälkeen hän antoi panoksensa albumien "Seitsemän kristallipalloa" ja "Auringon temppeli" tekemisessä. Hergé ei itse pitänyt oopperasta ja hän kiusasi vuosien ajan lempeästi ystäväänsä Jacobsia Tintin sivuhahmoihin kuuluvan oopperalaulaja Bianca Castafioren avulla. Hergé antoi parille pikkuhahmolleen Jacobsin ulkomuodon ("Tuhatkaunon tapauksessa" Jacobini "Faustin" mainoksessa sekä Tintti-pukuisena pyöräilijänä, Faaraon sikareissa yksi kannen muumioista).


title: Edgar Pierre Jacobs

text: Vuonna 1946 Jacobs oli yksi "Le journal de Tintin" -lehden taiteilijaryhmästä ja silloin lehdessä ilmestyi myös hänen ensimmäinen Blake ja Mortimer -tarinansa "Le Secret de l'Espadon". Vuonna 1947 Jacobs lopetti yhteistyönsä Hergén kanssa, mutta he pysyivät kuitenkin hyvinä ystävinä.


title: Edgar Pierre Jacobs

text: Vuonna 1973 Jacobs työsti ensimmäisen täyspitkän tarinansa," Le Rayon U", uudelleen ja julkaisi omaelämäkertansa "Un opéra de papier: Les mémoires de Blake et Mortimer." Hän kirjoitti myös käsikirjoituksen "Les Trois Formules du Professeur Saton" jatko-osaksi, mutta albumin piirtäminen jäi kesken. Bob De Moor pyydettiin piirtämään valmiiksi albumi, joka ilmestyi 1990.


title: Edgar Pierre Jacobs

text: Jacobsin muistoksi on pystytetty peräti kaksi sfinksiä. Yksi niistä on lähellä Brysseliä "Bois des Pauvresissa" hänen kotitalonsa paikalla ja toinen hänen haudallaan Lasnen hautausmaalla, sekin Brysselin läheisyydessä. Hautausmaan sfinksillä on poskiparta, jonka takia se näyttää hyvin paljon Philip Mortimerilta, Jacobsin sarjakuvien päähahmolta.


title: Edgar Pierre Jacobs

text: Jacobsin perikunta on julkaissut uudelleen kaikki Jacobsin albumit. "Jacobs Studios" on yhä toiminnassa. Blakea ja Mortimeria tehdään uusien tekijöiden voimin.


title: Bowling for Columbine

text: Bowling for Columbine on Michael Mooren 119-minuuttinen dokumenttielokuva. Se on dokumentti yhdysvaltalaisten tuliasehulluudesta ja kyseenalaistaa amerikkalaista "kulttuuria". Elokuvan on levittänyt Sandrew Metronome. Suomen ensi-ilta oli 7. helmikuuta 2003. Elokuva palkittiin Oscarilla parhaasta dokumentista.


title: Charleston (Länsi-Virginia)

text: Charleston on Yhdysvaltojen Länsi-Virginian osavaltion pääkaupunki. Charleston on perustettu vuonna 1794 ja Länsi-Virginian pääkaupunki siitä tuli ensin väliaikaisesti vuonna 1870 ja lopullisesti seitsemän vuotta myöhemmin. Vuoden 2010 väestönlaskennan mukaan kaupungin asukasluku oli 51 400 ja vuoden 2017 arvion mukaan 47 929.


title: Charleston (Länsi-Virginia)

text: Charleston sijaitsee läntisten Appalakkien vuoristoon kuuluvassa kapeassa laaksossa Kanawha- ja Elk-jokien yhtymäkohdassa. Ympäröivä alue kuuluu Kanawhan piirikuntaan, jonka pääkaupunki on Charleston. Charlestonin tilastollinen metropolialue käsittää Kanawhan piirikunnan lisäksi Boonin, Clayn, Lincolnin ja Putnamin piirikunnat.


title: Charleston (Länsi-Virginia)

text: Etenkin talvisin Charlestonin alueen säälle ovat tyypillisiä suuret lämpötilojen vaihtelut. Alueen ilmastoon vaikuttaa sen sijainti pohjoisen arktisten ja etelän trooppisten ilmamassojen välissä. Paikallisten maanpinnan muodostumien takia Charleston on myös yksi Yhdysvaltojen sumuisimmista kaupungeista.


title: Charleston (Länsi-Virginia)

text: Nykyisen Charlestonin alueen alkuperäisasukkaita olivat adenakulttuurien intiaanit, jotka tunnettiin kummunrakentajina. Kumpuja on säilynyt nykypäiviin saakka esimerkiksi Charlestonin esikaupunki South Charlestonin alueella.


title: Charleston (Länsi-Virginia)

text: Eurooppalaistaustaisia siirtolaisia alkoi liikkua Kanawhan laaksossa 1760-luvulta lähtien. Ensimmäiset heistä olivat maanmittaaja ja kauppiaita. Vuonna 1773 maanmittaustehtävissä ollut eversti Thomas Bullitt perusti väliaikaisen leirin paikalle ollessaan matkalla Kentuckyyn. Myöhemmin hän sai palveluksistaan Suuren siirtomaasodan aikana oikeuden 1 000 eekkerin maa-alueeseen nykyisessä Charlestonissa. Bullittin kuollessa maat peri hänen veljensä, joka myi ne puolestaan eversti George Clendeninille vuonna 1787. Clendenin perusti puolestaan paikalle Virginian kuvernöörin kehotuksesta linnoituksen alueelle sotaretkiä tekevien intiaanien varalta. Linnoituksen virallinen nimi oli Fort Lee, mutta se tunnettiin paremmin nimellä Clendenin’s Settlement. Linnoituksen tuoman turvan johdosta paikalle alkoi saapua siirtolaisia. Vuonna 1794 osa Clendeninin omistamista maista jaettiin tiloiksi uusille siirtolaisille ja paikalle perustettiin hallinnollisesti kaupunki. Asutuskeskus sai nimen Charles Town Clendeninin isän mukaan. Puhekielessä ylseistyi sen lyhyt muoto Charleston, josta tuli kaupungin virallinen nimi sen hallinnollisen perustamisen yhteydessä tammikuussa 1818.


title: Charleston (Länsi-Virginia)

text: Suolasta tuli varhaisen Charlestonin talouden kulmakivi. Kanawhan laaksosta suolaa vietiin jokea pitkin eri puolille Yhdysvaltoja. Suolateollisuus taantui sittemmin 1800-luvun puoliväliltä lähtien. Suolateollisuuden lisäksi kaupungista tuli tärkeä liikenteen keskus, jonne länteen matkaavat saapuivat vaunuillaan ja josta jatkettiin usein jokea pitkin eteenpäin. Yhdysvaltojen sisällissodan aikana kaupungissa oli sekä Pohjois-, että Etelävaltioiden kannattajia, mutta suurin osa oli jälkimmäisten puolella. Etelävaltioiden kenraali William Loringin joukot hävittivät aluetta vuonna 1862. Vuonna 1870 Länsi-Virginian osavaltion pääkaupunki siirrettiin Charlestoniin Wheelingistä. Siirros oli aluksi väliaikainen, mutta muutoksesta tuli pysyvä seitsemän vuotta myöhemmin kansanäänestyksen jälkeen. Vuonna 1873 kaupunki liitettiin rautatieverkkoon.


title: Charleston (Länsi-Virginia)

text: Charleston kasvoi hitaasti, mutta varmasti 1800-luvun loppupuoliskolta ensimmäiseen maailmansotaan saakka. Kasvuun vaikutti esimerkiksi alueen luonnonvarojen, kuten kivihiilen kasvanut kysyntä. Vuonna 1913 ilmaantui uusi taloudellinen tekijä, kun kaupunkiin avattiin ensimmäinen kemikaalitehdas. Maailmansodan aikana tehtaat tuottivat muun muassa ammuksia ja myöhemmin yleistyi synteettisten materiaalien, kuten toisen maailmansodan aikana tuotetun tekokumin valmistus. 1980-luvun alussa Charlestoniin ja laajemmin koko Länsi-Virginiaan iski taloudellinen taantuma, josta kaupunki toipui suhteellisen hitaasti.


title: Charleston (Länsi-Virginia)

text: Charlestonin lähialueella on huomattavia määriä luonnonvaroja, kuten kivihiiltä, maaöljyä ja maakaasua. Luonnonvarojen varassa kaupunkiin muodostui merkittävää kemikaaliteollisuutta. Kaupungissa toimiviin tai toimineisiin alan yrityksiin lukeutuvat esimerkiksi Monsanto, Union Carbide Corporation, E. I. du Pont de Nemours, Dow Chemical ja FMC. Kemikaaliteollisuudella on edelleen huomattava merkitys kaupungin taloudelle, joka on kuitenkin sittemmin myös monimuotoistunut. Huomattavia työllistäjiä ovat esimerkiksi hallinto ja terveydenhoito.


title: Charleston (Länsi-Virginia)

text: Kotitalouksien keskimääräiset vuosittaiset ansiot Charlestonissa aikavälillä 2012–2016 olivat 46 720 Yhdysvaltain dollaria ja henkilöä kohden 34 182 dollaria. 20 % väestöstä eli köyhyysrajan alapuolella.


title: Charleston (Länsi-Virginia)

text: Charlestonin asukasluku oli vuoden 2010 väestönlaskennan mukaan 51 400 ja vuoden 2017 arvion mukaan 47 929. Suuremman metropolialueen asukasluku oli vuonna 2010 304 284. Kaupungin asukkaista 80,3 % oli taustaltaan valkoisia, 11,3 % afroamerikkalaisia, 0,1 % intiaaneja, 1,6 % latinoja mistä tahansa rodusta ja 2,3 % aasialaisia. 4,1 % kaupungin asukkaista puhui kotonaan jotakin muuta kieltä kuin englantia ja 3,5 % kaupungin asukkaista oli syntynyt ulkomailla.